Қуръони каримнинг олтин нусхаси ҳақида эшитганмисиз?\n36843 Ўқиш режими + -\nҲар бир мусулмон учун энг муқаддас китоб шубҳасиз, Қуръони каримдир. Ушбу илоҳий кўрсатма ‒ том маънода “олтин”дир. Абу Даби шаҳрида истиқомат қилувчи ҳинд банк хизматчисининг уйида 30 йилдан бери Қуръони каримнинг бебаҳо нусхаси ‒ олтин Мусҳаф, яъни, 59 миллион доллар турадиган Мусҳафи шариф сақланмоқда.\nУшбу ноёб нусха ҳақида унинг эгаси Муҳаммад Ҳорис шундай дейди: “Олтин асбобли Қуръон ‒ 28 қисмдан иборат, қисмларнинг ҳар бири 19-20та пластинкадан иборатдир. Ушбу Қуръоннинг тўлиқ тўплами 14 та тилла суви югуртирилган қутиларда сақланади”.\nМуҳаммад Ҳорис сўзида давом этиб, “Менинг уйимда унинг бир қисми бўлса, қолган қисмлари Малайзияда истиқомат қилувчи қайни укам Муҳаммад Қосимдадир”, дейди.\nТаҳлилчиларнинг айтишича, ушбу олтин Мусҳаф тахминан 500 йил олдинги, Усмонийлар даврига оиддир. Бугунги кунда ушбу нусханинг нархи ўртача 59 миллион долларга баҳоланар экан.\nТарихчи мутахассислар бўлса, ушбу Қуръони карим нусхаси Ислом санъати тарихида ҳам камёб бўлган, қўл меҳнати билан амалга оширилган ўзига хос бир нусхасидир, дея таъкидлайдилар.\nҚуръони карим нусхасининг умумий ҳажми ‒ энига 10,5 дан 11 смгача, узунлиги бўлса – 16 сантиметрдир. Нусханинг қутилари бўлса, энига 23,5 см, узунлиги – 17,5 см ва қалинлиги – 3 сантиметрдан ташкил топган.\nМалайзия Миллий университети исломий тадқиқотлар факультети доценти Ҳожи Салма Ҳожи Аҳмаднинг айтишича, ушбу олтин Мусҳафи шарифнинг нусхаси дунёда ягонадир. “Ушбу тилла Қуръон Усмонли империяси вақтида Уйғуристондан олиб келинган, сўнгра Хитой жануби шарқидаги Юнан шаҳрига, сўнгра эса Малайзияга олиб ўтилган экан”, дейди Ҳожи Салма Ҳожи Аҳмад.\nМуҳаммад Ҳорис ушбу Қуръони каримни сотиш мумкин эмас, деб ҳисоблайди ва қуйидагиларни қўшимча қилади: “Мақсадимиз – Ислом тарихи ва маданий мероси марказини очмоқчимиз. Ўзимнинг бебаҳо хазинам билан фақат ушбу хайрия фаолиятимни амалга ошириш учунгина хайрлашишим мумкин”.\nislam-today.ru манбаси асосида Бобур Аҳмад тайёрлади\nМуслима аёл “2020 йилнинг миллий спортчиси” деб тан олинди\n“Ҳанифанинг муваффақияти бизнинг муваффақиятимиздир”\nБЛОГЕРЛИК МAКТAБИ – БЕПУЛ СЕМИНAР\nКеча 23 октябрь куни MUALLIMrdquo ўқув марказида БЛОГЕРЛИК МАКТАБИrdquo мавзусида бепул семинар бўлиб ўтди. Унда Azon TVrdquo илмиймаърифий онлайн телеканал ходимлари, давоми...\n12:28 / 24.10.2020 472\n11:28 / 25.09.2020 918\nМуслима аёлларнинг вакили бўлиш мен учун шараф\nОммабоп PrettyLittleThing бренди ўз реклама кампанияси учун биринчи марта қора танли ҳижоб ўраган моделни жалб қилди ва катта ўлчамларни хуш кўрувчи харидорларини давоми...\n14:12 / 24.10.2020 685


Суперлигага 1 кун қолди. Дастлабки 3 турнинг энг қизиқ 5та ўйини / CHAMPIONAT.asia\n19:00Ўзбек футболи афсонаси Миржалол Қосимовнинг дастхати туширилган оригинал футбол тўпини ютиб олишни истайсизми? 0 18:56Анвар Бердиев: "Бор футболчилар билан мавсумни давом эттирамиз" ёхуд "Истиқлол" жамоаси қайтадан тикланмоқда 0 18:48Карикатура: АПЛнинг кутилмаган етакчилари 5 18:25Мендеш ёзги трансферлар ойнасида 20 млн евро атрофида ишлаб олди 4 18:05Осиёнинг машҳур журналистларидан бири "Пахтакор" - "Персеполис" учрашувидан нима кутаётганини маълум қилди 20 17:51"Рома" - Йович учун курашда фаворит. "Реал"да "Интер" ва "Милан"дан таклифлар бор 5 17:35Хушнудбек Авилов: “Марказий ҳимоя чизиғи мен учун бегона эмас” 1 17:33"Ростов" Шомуродовни бонуслар билан бирга 9 млн евро эвазига сотишга рози бўлди 63 17:30Фарғонада ҳуқуқни муҳофаза қилиш органлари ходимлари ўртасида футбол мусобақаси ўтказилди 0 17:21Рубен Диаш "Сити"га трансферни якунлаш учун Манчестерга учиб келди 2 17:00Olamsport: Конорга қарши кескин фикр, "Конор - Пакьяо жанги ҳақиқатга яқинми?" ва бошқа хабарлар 0 16:48Карикатура: "Ливерпуль" "Арсенал"ни мағлуб этди 5 16:41Етти йил аввалги Гарет Бэйл қайтади-ми? 2 16:26ПСЖ "Тоттенхэм" билан Деле Аллининг ижараси борасида келишувга эришишга уринмоқда 0 16:13Питер Хюистра: "Жисмоний тайёргарликни яхшилаш учун 3 босқичда ишладик" 44\nСуперлигага 1 кун қолди. Дастлабки 3 турнинг энг қизиқ 5та ўйини\nТеглар : Суперлигаэнг қизиқ 5 ўйин\nИкки ойдан зиёд давом этган танаффусдан сўнг яна Суперлига баҳсларини ўтказишга рухсат берилди.\nХабарингиз бор, миллий чемпионатимиз ўйинлари 3-турдан кейин коронавирус пандемияси сабаб тўхтатиб қўйилганди. Эртадан бошлаб яна Суперлига рестарт олади. Ўқувчиларимиз футбол ҳавосини ҳис қилишлари учун дастлабки 3та турнинг энг қизиқ 5та ўйинини ёдга оламиз.\n“Пахтакор” - “Навбаҳор” 2:1\n1-тур. 27 февраль\nБу йилги Суперлига Тошкентда “Пахтакор” - “Навбаҳор” учрашуви билан старт олди. “Пахтакор” Осиё чемпионлар лигаси гуруҳ босқичида иштирок этиши боис ПФЛ бу жамоа жамоа ўйинини 27 февралга белгилади. Амалдаги чемпион илк турда “Навбаҳор”ни қабул қилиб қийинчилик билан 2:1 ҳисобида зафар қучди. Айтиш мумкинки, учрашув жуда қизиқарли кечди. Намангандан 5 минг нафарга яқин мухлис келгани ҳам эътирофга лойиқ.\nУчрашувда ҳисоб меҳмонлар вакили Иван Соловьёв томонидан очилди. Майдон марказига яқинроқ жойдан жуда чиройли рейдни амалга оширган россиялик ҳужумчи қўрқмай жарима майдончаси ичига кириб бориб ишонч билан зарба берди. Унинг зарбаси гол билан якунланди. Биринчи тайм якунига етай деганда “Навбаҳор” ярим ҳимоячиси Ислом Исоқжонов қизил карточка олиб майдонни тарк этди. Бу эса меҳмонларга жуда қимматга тушди.\nИккинчи тайм бошлангач 51-дақиқадаёқ “Пахтакор” ҳисобни тенглаштирди. Драган Чераннинг ажойиб тўп узатишидан сўнг Игорь Сергеев рақиб дарвозасини ишғол қилди. 78-дақиқага келиб Егор Кримец иккинчи бор огоҳлантириш олиб, у ҳам қизил карточка сабаб майдонни тарк этди. Кучлар яна тенг бўлиб қолди. Ўйин 1:1 ҳисобида якуни топиши ҳам мумкин эди, аммо 89-дақиқада Игорь Сергеев яна гол уришга муваффақ бўлди. У Анзур Исмоилов томонидан етказиб берилган тўпни дарвоза тўрига жойлаб ўз жамоасига дастлабки ғалаба ва илк уч очкони тақдим этди.\nЎйиндан кейин рўй берган воқеалар учрашув даражасидан ҳам баланд бўлди. Аввало ўйинни бошқариб борган Илгиз Танташев хатолари сабаб бир ойга Суперлигадан четлатилди. Бундан ташқари “Навбаҳор” мухлислари мағлубиятни ҳазм қила олмай ҳакам устидан турли жойларга мурожаат этишди. Ҳатто Президент порталига хат ёзганлар бўлди. Тўғри-да, учрашув сурати анча баланд эди ва агар ҳакам ўйинга таъсир ўтказмаганида “Навбаҳор” бемалол Тошкентдан бир очко билан қайтиши мумкин эди.\n“Машъал” - “Сўғдиёна” 3:0\n1-тур. 29 февраль\nИкки йиллик танаффусдан кейин Муборакка яна катта футбол қайтди. Эсингизда бўлса, 2017 йил куз ойларига келиб ЎФАнинг олдинги раҳбарияти ўз билганича қарор чиқариб, олий лигани 7-ўринда тугатган “Машъал”ни биринчи лигага тушириб юборганди. Бунинг натижасида “газчилар” икки йилни қуйи дивизионда ўтказишди. “Машъал” ўтган йил ҳам вазифани уддалаб Суперлигага қайтиши мумкин эди, бироқ мавсум тугашига оз қолганида “Андижон” улоқни илиб кетди.\nНатижада яна бир мавсумни Про лигада ўтказган “Машъал” иккинчи уринишда кучлилар орасига қайтди. “Машъал” жорий мавсумнинг илк турини ўз майдонида “Сўғдиёна”га қарши ўтказди. Албатта, Суперлиганинг илк турини ижобий бошлаб олиш “газчилар” учун ниҳоятда муҳим эди. Чунки бу биринчидан Муборакдаги очилиш ўйини бўлиб, ўйин тўғридан-тўғри эфирга узатилди. Биз яқин орада Муборакдан жонли эфир кўрмагандик. Қолаверса “Машъал” илк турда Суперлигани ўтган йил тўртинчи тугатган “Сўғдиёна”ни қабул қилди.\nЎйинга бўлган қизиқиш юқори бўлди. Мавсумнинг очилиш ўйини, икки йиллик танаффусдан сўнг “Машъал” қандай ўйин намойиш этиши, тўртинчи ўринни эгаллаган “Сўғдиёна” мавсумни қандай бошлаши, хуллас бир қатор саволларга жавоб олишимиз мумкин бўлган баҳс эди. Яхши биласиз, “Сўғдиёна” янги мавсумга Улуғбек Бақоев қўл остида ҳозирликни давом эттирди. “Машъал”да эса мураббий ўзгарди. Жамоани Суперлигага қайтарган Асрор Алиқулов кутилмаганда истеъфога чиқиб, Зоир Тўрақулов “Машъал” бош мураббийи этиб тайинланди. Лекин жамоа натижалари учун асосий жавобгар Дилявер Ваниев эканлигини яхши биламиз.\nШундай бўлдики, ўйин 1:0 билан бошланди. Чунки муборакликлар 2-дақиқадаёқ ҳисобни очишди. Бу вазиятда Мўмин Мелиев гол муаллифи бўлди. 12-дақиқага келиб Никита Павленконинг голи туфайли майдон эгалари ҳисобни яна оширишди. Афтидан “Сўғдиёна” бундай бўлишини кутмаган шекилли, меҳмонлар нима қилишни билмай қолишди. Натижада жиззахликлар ҳарқанча ҳаракат қилмасин тўп кирита олишмади. Бунинг устига 90-дақиқада учинчи голни ҳам ўтказиб юборишди: Нажмиддин Нормуродов гол уриб ўйинга нуқта қўйди. Бундай бўлишини умуман кутмаган Улуғбек Бақоев ўйиндан кейинги матбуот анжуманига кирмади. “Машъал”нинг хурсандчилиги эса чексиз эди.\n“Навбаҳор” - “Локомотив” 2:0\n2-тур. 6 март\nСуперлиганинг 2-турида ҳам қизиқарли иккита баҳс кузатилди. Шулардан бири Наманган шаҳрида “Навбаҳор” ва “Локомотив” ўртасида кечди. Дастлабки турда имкониятни бой берган “Навбаҳор” учун уйдаги беллашув муҳим эди. Ўз навбатида бу баҳс “Локо” учун ҳам қизиқ эди, негаки “темирйўлчилар” илк турда “Андижон”ни мағлуб этиб, сафардан ҳам ижобий натижа билан қайтишни мақсад қилишганди.\n6 март куни Намангандаги “Марказий” ўйингоҳ мухлислар билан лиқ тўлди. Ҳайрон қоларли жиҳати, ўйиндан бир кун олдин ҳаво совуқ ва ёмғир ёққан бўлишига қармай, ҳар икки жамоа ўринбосарлари ўртасидаги баҳсни кўриш учун 800 нафарга яқин мухлис келди. Бу кўрсаткичга аксар жамоалар ҳавас қилса арзийди. Шунингдек, асосий стадионда ўйиндан бир кун олдинги “Локо”нинг машғулотини 100дан ортиқ ишқибоз трибунада кузатиб борди.\nШу куни мавсумнинг очилиш ўйинига шахсан вилоят ҳокими Хайрулло Бозоров, ЎФА биринчи вице-президенти Равшан Эрматов, Ўзбекистон миллий терма жамоаси бош мураббийи Вадим Абрамов, терма жамоамиз сардори Одил Аҳмедов каби таниқли кишилар ташриф буюришди.\nЭнди бевосита ўйинга тўхталадиган бўлсак, ҳар икки жамоа баҳсни ҳужумкор бошлади. ЎФА Ҳакамлар қўмитаси турнинг марказий ўйинини андижонлик ҳакамлар бригадасига ишониб топширди. Бош ҳакам вазифасини Темур Тўхтасинов бажарди.\nАйтиш мумкинки, баҳс анча асабий тарзда кечди. Натижада “Локо”нинг 6 нафар футболчисига ҳакам томонидан сариқ карточка кўрсатилди. Турли дақиқаларда Олег Зотеев, Кирилл Погребняк, Даврон Умиров, Марат Бикмаев, Даврон Ҳошимов, Темурхўжа Абдухолиқов огоҳлантириш олишди. Ўйинда ҳисоб 64-дақиқада пенальтидан очилди. Бу вазиятда Олег Зотеев жарима майдончаси ичида тўпни қўли билан ўйнади. Ҳакам эса 11 метрлик нуқтани кўрсатди.\nПенальтидан гол уриш наманганликлар сардори Азим Аҳмедовга насиб этди. Азим гол ургач бутун стадион хурсандчиликдан ларзага келди. 88-дақиқага келиб Ўзбекистон паспортини қўлга киритиб, терма жамоамизда ўйнаш имконига эга бўлган Игорь Голбан иккинчи голни урди. У меҳмонлар ҳимоячиси Шерзод Файзиевнинг хатосидан унумли фойдаланиб осонлик билан дарвозага тўп киритди. Натижада баҳс шу ҳисобда якун топди. Ўйиндан кейин мухлислар ўз суюклиларини исландча қўллаш билан кузатиб қўйишди.\n“Сўғдиёна” - АГМК 1:1\n2-тур. 7 март\n2-турнинг яна бир қизиқарли баҳси Жиззах шаҳрида кечди. Дастлабки тур Муборакда кутилмаганда 0:3 ҳисобида имкониятни бой берган “Сўғдиёна” мавсумнинг очилиш ўйинини ўз майдонида АГМКга қарши ўтказди. Айтиш мумкинки, бу тўқнашув шогирд ва устознинг ўзаро қарама-қаршилиги бўлди. Негаки жиззахликлар бош мураббийи Улуғбек Бақоев ўз вақтида Миржалол Қосимов қўл остида терма жамоада ўйнаган.\n“Сўғдиёна” фақат ғалабани кўзлаб майдонга тушди. Чунки жамоа илк турдаги йирик мағлубият кутилмаган бўлганини исботлашга ҳаракат қилди. Лекин ўз навбатида ютуқ АГМКга ҳам керак эди. Олмалиқликлар 1-турда “Металлург” билан дуранг ўйнашганди. Учрашув ниҳоятда қизиқ кечди деб бемалол айтса бўлади. Биринчи таймнинг ўзидаёқ бош ҳакам меҳмонларнинг уч футболчиси - Дилшод Жўраев, Йован Жокич ва Бобур Йўлдошевга сариқ карточка кўрсатди.\nЎйиндаги дастлабки гол 54-дақиқада киритилди. Бу вазиятда мезбонлар сардори Элёр Орипов гол муаллифи бўлди. Орадан 14 дақиқа ўтиб кульминацион воқеа рўй берди. Учрашув бош ҳаками Йован Жокичга иккинчи бор карточка кўрсатиб майдондан четлатди. Натижада Миржалол Қосимов шогирдлари бир киши кам бўлиб қолишди.\nШунда кўпчилик “Сўғдиёна” уйдаги баҳсни ғалаба билан бошлайди, рақиб бир футболчи кам ўйнаяпти, бунинг устига майдон марказини бошқариб турган футболчи четлатилди дея бошлади. Аммо Қосимов тажрибали мураббий эмасми, тактик ўзгаришни амалга оширди. У захирадан бу мавсум порлаши кутилаётган Ҳожимат Эркиновни туширди.\nАйнан Ҳожимат майдонга тушгач олмалиқликлар анча жонланиб қолишди. Жамоа ҳужуми мазмунли кўриниш ола бошлади ва шундай ҳужумлардан бири 85-дақиқада гол билан тугади. Ҳожимат Эркинов жарима майдончаси сари бориб тўпни Игорь Зоничга узатди. Ўз навбатида АГМКнинг яна бир янги футболчиси бу вазиятдан фойдаланиб гол урди ва ҳисобнинг 1:1 бўлишини таъминлади.\n“Сурхон” - “Насаф” 1:2\n3-тур. 13 март\nДастлабки 3 турнинг энг қизиқ бешта ўйини қаторига Термизда бўлиб ўтган “Сурхон” - “Насаф” баҳсини ҳам киритса бўлади. Бунга сабаб шуки, “Сурхон” жорий мавсумни ўз майдонида “Бунёдкор”га қарши бошлаб 1:3 ҳисобида имкониятни бой берган ва кейинги турда “Қизилқум”ни мағлуб этиб қайтганди. Қаршиликлар эса кетма-кет икки учрашувни ғалаба билан якунлашди. “Насаф” аввалига Навоийда зафар қучди, кейин ўз майдонида “Андижон”дан устун келди.\n“Сурхон”нинг ўз уйида “Бунёдкор”га ютқазиб қўйгани кутилмаган ҳол эдими? Бу саволга бирданига жавоб бериш қийин, чунки очилиш ўйинида ҳар ким турлича ҳолатда бўлади. Шу боис мухлислар Термиздаги навбатдаги ўйинни кута бошлашди ва бу гал Сурхондарё марказига “Насаф” ташриф буюрди.\nМайдон эгалари “Бунёдкор”дан учралган мағлубиятни унутиш учун юқори кайфиятда чиқишди. Лекин хурсандчилик узоқ чўзилмади. “Насаф” 7-дақиқадаёқ ҳисобни очди. Жамоа ҳужумини легионер футболчи Марко Станоевич гол билан якунлади. Танаффусдан сўнг 53-дақиқага келиб майдон эгалари мувозанатни тиклашди ва “Сурхон” таркибида ҳам легионер ўйинчи гол муаллифи бўлди. Ўтган мавсумни “Навбаҳор”да ўтказиб, шу йил бошида “Сурхон”га йўл олган Александр Касьян рақиб дарвозасини ишғол қилди.\nОрадан 8 дақиқа ўтиб қаршиликлар яна тўп киритишнинг уддасидан чиқишди. Бу сафар Ойбек Бозоров мўлжалдан адашмади. 77-дақиқага келиб майдон эгалари бир киши кам бўлиб қолишди, чунки жамоа сардори Шавкат Саломов бирданига қизил карточка олиб четлатилди. Бу эса “Сурхон” учун қимматга тушиб, термизликлар кетма-кет иккинчи бор уйда мағлуб бўлишди. “Насаф” эса қаторасига учинчи ғалабасини нишонлади.\nCoca Cola Суперлига. Октябрь ойи тақвими 4


Элчихона ҳамда Шарқий ва Марказий Европа мамлакатлари билан иқтисодий ҳамкорлик бўйича немис ассоциацияси (OMV) ҳамкорлигида ташкил этилган мазкур тадбирда Германия ишбилармон доиралари, давлат идоралари ва тижорат ташкилотларининг вакиллари ҳозир бўлди.\nТақдимот чоғида Ўзбекистоннинг замонавий иқтисодий ривожланиши, саноат корхоналарини модернизациялаш ва технологик жиҳозлаш, сармоявий муҳитни янада яхшилаш юзасидан республикамиз ҳукумати томонидан кўрилаётган чора-тадбирлар, шунингдек, мамлакатимиз ижтимоий тараққиёти ҳамда инфратузилмаларни ривожлантиришга йўналтирилган давлат дастурларининг ҳаётга татбиқ этилиши билан боғлиқ маълумотлар тадбир иштирокчиларининг эътиборига ҳавола қилинди.\n“Навоий” эркин индустриал-иқтисодий, “Ангрен” ва “Жиззах” махсус индустриал зоналари фаолияти ва уларнинг истиқболлари, мазкур ҳудудларда хорижлик сармоядорлар учун яратилган имтиёз ҳамда қулайликлар тақдимот қатнашчиларида алоҳида қизиқиш уйғотди. Ўзбекистоннинг иқтисодий ва сармоявий салоҳияти ҳақида ҳикоя қилувчи ҳужжатли фильм намойиши ҳам уларда катта таассурот қолдирди.\nШарқий ва Марказий Европа мамлакатлари билан иқтисодий ҳамкорлик бўйича немис ассоциациясининг (OMV) ижрочи директори Утэ Кохловски-Каджая мамлакатимиз иқтисодиётининг ривожланиш суръатларига юқори баҳо берар экан, республикамизда чет эллик инвесторлар учун жозибали сармоявий муҳит яратилганини алоҳида таъкидлади.\nШуни қайд этиш жоизки, Ўзбекистон билан шериклик алоқаларини янада кенгайтиришга бўлган қизиқиш тобора ўсиб бораётгани, бундай интилиш кичик ва ўрта бизнес вакилларида кузатилаётгани тақдимот давомида бир неча маротаба айтиб ўтилди. Қўшма сармоявий лойиҳаларни амалга ошириш учун Германия ишбилармон доиралари вакилларининг ўзбекистонлик шериклар билан алоқалар ўрнатишларига кўмаклашиш Шарқий ва Марказий Европа мамлакатлари билан иқтисодий ҳамкорлик бўйича немис ассоциациясининг устувор вазифалари сирасига киради.\n“LEMKEN” компаниясининг минтақавий менежери Ян Возеик ўз компаниясининг Ўзбекистондаги фаолияти тўғрисидаги ахборотларни тадбир иштирокчиларининг эътиборига ҳавола қилди.\nУ мамлакатимизда қишлоқ хўжалиги техникалари ишлаб чиқарилишини йўлга қўйган “LEMKEN Chirchiq” қўшма корхонасининг ишини ижобий баҳолади. “Уларга ўзбек фермерларида талаб катта эканлиги қувонарли ҳолдир”, деди Ян Возеик.\nТадбир чоғида “LEMKEN” компанияси томонидан пахта экадиган янги агрегат ишлаб чиқилгани ва у ҳозир республикамиз далаларида синовдан ўтказилаётгани маълум қилинди. Қайд этилишича, компания мазкур янги агрегатни яқин келажакда Ўзбекистонда ишлаб чиқаришни режалаштирмоқда.\nҚуйи Саксония федерал ерининг Кичик бизнес ва хусусий тадбиркорлик бирлашмаси раиси ўринбосари Вилли Оттинг Ўзбекистон билан самарали амалий шерикликни йўлга қўйишдан немис компаниялари манфаатдор эканлигини билдирди. У биогаз ускуналари ва қуёш модуллари ишлаб чиқарилиши, маиший чиқиндиларни қайта ишлаш сингари соҳаларни ўзаро ҳамкорликнинг истиқболли йўналишлари сифатида қайд этди.\nВ. Оттинг юқорида тилга олинган соҳалардаги лойиҳаларни ҳаётга татбиқ этиш юзасидан ўзбекистонлик шериклар билан музокаралар ўтказиш мақсадида ўзи бошчилигида Германия ишбилармон доиралари делегациясининг мамлакатимизга навбатдаги сафарини уюштириш режалаштирилаётганини маълум қилди.\n“VTG Rail Logistics Deutschland GmbH” компанияси вакили Карл-Хайнц Шмидт ўз чиқишида эътироф этганидек, Ўзбекистон улкан транспорт-транзит салоҳиятига эга. Компания вакили қишлоқ хўжалиги, саноат товарлари ва бошқа маҳсулотларни Европа ҳамда МДҲ мамлакатлари, жумладан, Ўзбекистон темир йўллари орқали ташиш юзасидан орттирган иш тажрибаларини атрофлича ўртоқлашди. У немис компанияларини изчил юксалиб бораётган Ўзбекистон билан барча соҳаларда фаол ҳамкорлик қилишга чақирди.\n“Papenburg International GmbH” компанияси директори Кристиан Вальтер “Жаҳон” ахборот агентлиги мухбири билан мулоқот чоғида ўз компаниясининг Ўзбекистонда қурилиш соҳасидаги фаолиятидан мамнун эканлигини айтди.\n— Бугунги тақдимот немис ишбилармон доиралари вакилларига мамлакатингиз иқтисодий ривожланиши ва сармоявий имкониятларига доир батафсил маълумотлар билан танишиш учун жуда қулай имконият яратди, — деди у. — Намойиш этилган ҳужжатли фильм асносида Ўзбекистоннинг нафақат бой минерал-хом ашё, саноат ва интеллектуал салоҳияти ҳақида, балки унинг ноёб сайёҳлик имкониятлари тўғрисида ҳам атрофлича тасаввур ҳосил қилдик.\nФурсатдан фойдаланиб, Ўзбекистон раҳбарияти ва халқини яқинлашиб келаётган миллий байрамингиз — давлат мустақиллигининг 23 йиллиги билан қутлашни истардим. Бизларнинг ўзаро манфаатли ҳамкорлигимиз узоқ йиллар давом этишига умид қиламан.\n“Ingenieurburo Dachroth” инженерлик бюроси раҳбари Норберт Дахрот ҳам элчихонада ўтказилган ушбу тадбир фойдали ахборотларга бой бўлганини айтди. У Ўзбекистоннинг кейинги йилларда турли соҳаларда қўлга киритган диққатга сазовор муваффақиятларини алоҳида эътироф этиб ўтди.\n— Мен яқиндагина Ўзбекистон бўйлаб сафарим чоғида бунга шахсан гувоҳ бўлдим, — деди у. — Умуман олганда, ўзбек шерикларимиз билан ҳамкорликни мустаҳкамлаш учун мен катта имкониятларни кўрмоқдаман. Ишончим комилки, Ўзбекистон ва Германия ўртасидаги иқтисодий алоқалар келажакда бундан ҳам чуқурлашади. Шу боис биз катта сармоявий имкониятларга эга бўлган мамлакатингиз билан биргаликдаги саъй-ҳаракатларни фаоллаштиришдан манфаатдормиз.\nЎзбек халқининг тобора яқинлашиб келаётган Мустақиллик байрами муносабати билан мамлакатингиз раҳбарияти ҳамда халқига ўзимнинг қутловларим ва энг эзгу тилакларимни йўллашдан бахтиёрман.\n“RSW Holding GmbH” компанияси вакили Тереза Кремер ўз компанияси ишлатилган шиналарни таъмирлаш ва қайта ишлаш билан шуғулланишини маълум қилар экан, бу иқтисодиёт, атроф-муҳит муҳофазаси ҳамда экологик хавфсизликнинг таъминланиши нуқтаи назаридан Ўзбекистондаги манфаатдор шериклар билан ҳамкорликни йўлга қўйиш учун жуда истиқболли йўналиш эканлигини қайд этди.\n— Бугунги тақдимот маросими Ўзбекистоннинг жуда барқарор мамлакат ва сармоя киритиш учун ишончли шерик эканлигини яна бир карра намойиш этди, — деди у.\nМазкур рукндаги бошқа мақолалар: « Вирус яна пайдо бўлди\tҚушларнинг ўз оиласи бор »


Дунёнинг ишлари қизиқ : “Ўлмаган банда кўраверар экан!” дейди машойихлар – mulkdor.com\nДунёнинг ишлари қизиқ : “Ўлмаган банда кўраверар экан!” дейди машойихлар\nFebruary 16 2018, 11:02 ЖамиятИнсон ҳуқуқлариМақолаларЎзбекистон\nСурат 2005 йили олинган\nБугунги амалга оширилиши режалаштирилаётган ислоҳотлардан бир қанчасига эътибор берсам,уларни бундан 12 йил аввал муаммо сифатида матбуотга олиб чиққаним учун таъқибу тазйиққа учраганимни эсладим… Демак,қайсидир маънода бизнинг Юртимизга демократик жараёнлар қадам ранжида қилаётгани кўринмоқда! Аллоҳ муборак қилсин!\nКейинги 15 йил ичида қутуриш даражасига етган тирания даврини таъбир жоиз бўлса, мен “Каримовча цунами” деган бўлардим! Балки, бу таъриф анчайин мулойимроқ дир, аммо…\n…Тарих қатағон борасида бирга бир такрорланди, десам адашмасман: зеро, рус ва бошқа миллат ижодкорларидан ташқари Ўз устоз удабою шуаро ХХ асрнинг ўша машъум 30-, 50- йилларида бошдан кечирган ноҳақликлару истибдод ҳақида жуда эътиборли манбаларни эълон қилганлар, ўқиганмиз…\nЎзим ва ўзимдек қисматдошларим дуч келган кўргуликларни бундоқ кўз ўнгимдан ўтказсам, худди Шукрулло домланинг “Тирик руҳлар”, устоз Саид Аҳмаднинг “Киприкда қотган тонг” каби асарларини ўқиётгандек туюлади менга…бироқ бу асарлар биз учун ҳаётга айланди! Бу борада ҳали айтар сўзларимиз бор…\nИкки- уч кун аввал ҳамкасбларимиз келишганди, анча суҳбатлашдик. Суҳбат якунида меннинг истакларим билан қизиқишди. Мен, энг аввало, истибдодли тарих қайтарил- маслигини истайман!\nМени олдингиларига ўхшатиб шунчаки қамаб қўймадилар, балки аввалига мамлакат ичида ижодий ҳамкорлигу фаолиятимга тўсиқ қўйилди, кўп ўтмай “махсус”ларга қарашли “Горизонт.уз”сайтида ўрисча туҳматли матн ёйинладилар, икки кун ўтиб- ўтмай ўрисча туҳматли матнни мамлакат Расмий нашрларидан “МАҲАЛЛА” ва “ҲУРРИЯТ” газеталарида ўзбекчалаб, шу бўҳтонли таржима МАҒОЛА (мақола эмас!) асосида мен яшаётган маҳал- лада йиғинча ташкилладилар… Бу ҳақда ўша вақтларда интернет саҳифаларида холис ҳамкасбларимиз муносабатлари ёйинланган (масалан:”Ҳур фикр учун таҳдид” ва ҳ.к)\nБу сатрларни ёзаяпману “ИАКизм” қарашларига зид келган қатор мақолаларимдаги айрим таъкидлар хаёлимдан кечмоқда:\n“Нафақат пойтахт кўчаларида, балки Ўзбекистондаги энг чекка ҳисобланган қишлоқларда ҳам “Ўзбекистон – келажаги буюк!” деган оташин таъкид битилган лавҳаларни ўқиш мумкин. Шубҳа йўқ, инкор ҳам этиб бўлмайди, дарҳақиқат, КЕЛАЖАК – БУЮК! Аммо ўша буюк онлар қачон КЕЛАЖАК? Худо билади… Умуман, қиз-жувони МАРДИКОРга чиққан, гўдаклари она сутига тўймай қолаётган, таълим ва тарбия муассасаларида ТАЛАБА ҳамда ТАРБИЯЛАНУВЧИдан ҳеч бир самарасиз ПУЛ талаб қилинадиган мамлакатда буюкликка томон силжиш бўлиши мумкинми? Худо билади…”\n“Адвокат Пресс” рўзномаси, 24-30 ноябр.2005 йил\nМақола чоп этилгандан кейин ўтган ўн йилдан ортиқроқ давр буюкликка эмас, бузуқликка юз тутилганини кўрсатди! Шундай бўлиши мумкинлигини эслатганлар, куюнганлар қувғину тазйиқларга олинди…\nЯна ўша мақоладан эслайман:\n“…Хулоса ўрнида кичик бир таклиф:\n“Шу мустақил юрт, шу озод Ватан – ҳаммамизники!” дейди Президентимиз. Модомики, шундай экан, маҳаллий ҳокимликликлар ҳамманинг манфаатига мувофиқ келадиган чора-тадбирларни амалга оширсинлар. Биринчи навбатда коммунал тўловларни камида тенг ярмига арзонлаштириб, ҳозирда қарздорлар қарзининг 50 фоизидан кечиш масаласи кўриб чиқилиши керак. Деҳқонларнинг тўланмай қолган иш ҳақлари қисман натура (ун, гуруч, ёғ) шаклида, қолгани нақд пул билан тўланиши масаласи кечиктирмай ҳал этилиши лозим.\nТаъмирга муҳтож болалар шифохоналари, туғруқхоналар учун маблағ ажратиш масаласи ўрганилиб, ҳал қилиниши зарур.\nБўш ётган бинолар (меҳмонхона, турли ширкат ва фирмалар)ни турар жой талабига мувофиқлаштирилиб, аҳолига уй-жой тариқасида арзон нархда беришни йўлга қўйиш керак.\n13 ёшгача бўлганларга жамоат транспорти (метро, автобус, трамвай, троллейбус)дан бепул фойдаланиш имтиёзини яратиш лозим.\nШунингдек, 1- ва 2-гуруҳ ногиронлари ҳамда 70 ёшдан ошганлар пенсиясини ойига ўртача 80 минг сўм қилиб белгилаш зарур.\nҲозирда янги қурилаётган биноларни турар-жойларга мослаштириш ва аҳолига арзон нархда сотиш масаласи бўйича 2006-2010 йиллар амалий дастури (лойиҳаси)ни ишлаб чиқиш мақсадга мувофиқ.\n“Элим деб, юртим деб ёниб яшаш керак!” деб уқтиради Президент.\nПрезидент таъкидига ўз фаолиятида амал қилишни чин дилдан истаган ҳар бир раҳбар, ҳар бир ваколат эгаси, энг аввало, элга моддий мадад бериш имконини яратиб, одамларнинг маънавий интилишларига хайрихоҳлик кўрсатиш учун жон куйдиради.\nМақолага нуқта қўйиш фурсати етди. Юқоридаги мулоҳазалар кимларгадир малол келиши аниқ. Холис баҳо эса, ҳар кимнинг дунёқарашига ҳавола…”\nАжиб бир кунларни бошдан кечирдик:\n“Юртим!” деб ёнганлар куюб кетдилар,\n“Элим!” деб ёнганни сўйиб кетдилар,\n“Аллоҳ!” деб иймонга чорлаган зотлар\nҚамоқ деворига қон ила хатлаб\n“Мазлум!” дея имзо қўйиб кетдилар!\nУЯ 64/49 , 26.01. 2014й\n… Бундан буёғига нафақат катта, балки халқчил ижобий ўзгаришлар амалга оширилишига менда ишонч юзага келаётгандек… Буни озодликка чиқиб, Тошкент томон келаётганимда ҳис этгандек бўлдим: йўлимиз равон ва тўсиқларсиз келдик…\nОзод бўлиб келгач, айрим расмиятчилик- ҳужжат масалаларида бандман. Мени ажаблантиргани ҳужжатларим билан танишаётган зобит менга қараб туриб: “ Дўда, ўзи шу иш бўлганми?” деган саволни сўради. Сездимки, қонунни тушунади.” Қўйилган айбловлар, яъни 165-модда билан 228-модда бирга келганидан ажабланганга ўхшайсиз,”- дедим жавоб ўрнида. Кейин изоҳ бердим: “ Судья ҳам судни тугатиб, ўн кунгача ҳукмини ўқиёлмаганди…”\nЗонада матбуотдан сал йироқ бўлган ёки ўша пайтлар анча ёш бўлган одамлар баъзан нима учун қамалганим билан қизиқиб қолардилар. Бундоқ фикр қилиб кўрсам, мен Ўз “ЖИНОЯТИМ”ни қисман “ЭГРИ ҚОЗИҚҚА ТЎҒРИ ТЎҚМОҚ” сарлавҳаси билан китобат қилиб қўйган эканману эълон қилишга улгурмабман, холос. Қамаб қўйишибди…\n“Ўлмаган банда кўраверар экан!”\nДарҳақиқат, шундай: чунки Инсон вужудида энг узоқ яшайдиган узв бу- ИЛИНЖ экан!.. Айнан шу сабаб Одам боласи ҳар қандай ҳолатда ҳам оёқда туришга интилар экан… Зеро, “бошдан ўтган табиб”… Буни Ўзимга нисбатлаб айтмаяпман, балки кўзим билан кўриб, бевосита гувоҳи бўлганим аянч воқеликларнинг жабрдийдалари мисолида эсга оляпман… Ва навбати билан қисқа-қисқа ҳикоятлар шаклида ахборлаш режамда бор!\nТишимни босаман тишимга маҳкам,\nКўксимда тўлғонар жизғанак Алам,\nЖимгина термулиб Дунё ишига\nБошимни қўяман Сабр оғушига!…\n(06.03.2010 й., Сангород, туб.зона)\nМуаллиф: Дилмурод САЙЙИД\nКонституция кунида ўзбекистон президенти шавкат ...\nМен қуйида Ўзбекистон Президенти Шавкат Мирзиёевнинг сизу бизнинг орзуимиздаги президент эмаслигига, Миромоновичда сўз ва иш бирлиги мужассам эмаслигига қуйида ўзим билган ...\nЖамиятDecember 8 2017, 06:12\nОлмаотада боши кесилган эркакнинг жасади топилди\nОлмаотадаги тартибсизликларда 12 нафар ҳуқуқ-тартибот ходими ҳалок бўлди. Бу ҳақда Спутник Қозоғистон Олмаота комендатурасига таяниб хабар берди. Шунингдек, 353 нафар ходим ...\nЖамиятJanuary 6 2022, 09:01


Шавкат Мирзиёев завод очилишидан аввал мутасаддилар тақдимоти билан танишди - Bugun.uz\nШавкат Мирзиёев завод очилишидан аввал мутасаддилар тақдимоти билан танишди\n13:11 | 25-12-2021\nШавкат Мирзиёев 25 декабрь куни Ғузор туманидаги «Uzbekistan GTL» заводи очилиш маросимида иштирок этиш учун ҳудудга етиб борди. Журналист Азиза Қурбонованинг маълум қилишича, Президент очилишдан аввал мутасаддилар тақдимоти билан танишди.\nФото: Telegram / @qurbonova_a\nҚайд этилишича, завод 2022 йил 1 март кунидан бошлаб тўлиқ қувват билан ишлайди.\n«Ҳар бир кон — бу Худонинг бизга берган марҳамати, неъмати, имконияти. Бу имкониятдан фойдаланганда Худодан қўрқиб, бандасидан уялиб, пок бўлиб иш олиб борилса, илм ва инновация бирлаштирилса, натижа кутилганидан ҳам зиёд бўлади. Бу мажмуа салоҳияти кўзланганидан 2–3 баравар кўпроқ. АҚШ, Канада, Россиядан ҳамкорлар келяпти бизга. Улар потенциални юқори баҳолаяпти, ишоняпти. Ҳамкорлар билан инновацион технология бўйича иш олиб боришимиз зарур.\nМенга февраль ойида тақдимот қиласизлар (мутасаддиларга қарата). Кафолатланган хом ашё керак бу мажмуага. Худо хоҳласа, 2022 йил 1 март куни мажмуа тўлиқ режимга ўтади. Ҳар бир кун ғанимат. Биз халқ манфаати учун ҳар бир кунни ғанимат билиб, ишлашимиз, тезроқ тўлиқ қувват иш режимига ўтишимиз керак», — дейди Президент.\nШунингдек, Шавкат Мирзиёев тақдимотга киришдан аввал 5–7 дақиқа кўчада суҳбат қурган. Давлат раҳбари тақдимотга кириши билан «Аёлларимиз, журналистларимиз кўчада қолишмасин. Иссиққа киришсин», — дея таъкидлаган.


“People's Choice Awards” йилнинг энг яхши фильмларини эълон қилди - Zamin.uz\n09:38 / 14.11.2018\nАҚШда ҳар йили анъанавий тарзда ўтказиб келинадиган “People's Choice Awards” танловида йилнинг энг яхши фильмлари аниқланди. Унга кўра, “2018 йилнинг энг яхши фильми” номинациясига “Marvel” киностудиясининг “Қасоскорлар: боқий уруш” фильми муносиб топилди.\nШунингдек, “People's Choice Awards”да бошқа жанрларда яратилган энг яхши фильмлар эълон қилинди. Унга кўра, Жеймс Фоулиннинг “Эркинликнинг эллик ранги” картинаси “Энг яхши драма”, режиссёр Сузанна Фогелнинг “Мени пойлаган жосус” фильми – “Энг яхши комедия”, “Супероила - 2” мультфильми – “Энг яхши оилавий анимацион фильм” номинациялари билан тақдирланди.\n“Қора пантерра” фильмининг бош роль ижрочиси Чедвик Боузман “Энг яхши актёр”, Скарлетт Йоханссон “Энг яхши актриса” номинацияларига муносиб топилди.\n“People's Choice Awards” танлови 1975 йилдан буён анъанавий тарзда ўтказиб келинади. Унда ғолиблар оммавий тарзда ўтказилган онлайн овоз бериш йўли билан аниқланади. “People's Choice Awards” ғолибларининг тўлиқ рўйхатини “Enews” нашри эълон қилган. “Замин” янгиликларини “Инстаграм”да кузатиб боринг\n28-11-2018, 16:32, Маданият\nАҚШда "йилнинг энг яхши фильми" аниқланди\n25-06-2018, 15:13, Маданият\nЯнгиликлар » Маданият » “People's Choice Awards” йилнинг энг яхши фильмларини эълон қилди


КОРОНАВИРУС ПАНДЕМИЯСИ КЕЛТИРИБ ЧИҚАРГАН ИҚТИСОДИЙ ИНҚИРОЗ 10 ЙИЛЛАБ ДАВОМ ЭТИШИ МУМКИН — Soliq plus / Налоги плюс\n21 ноября, 2020 0 SOLIQ PLUS ЭКСКЛЮЗИВ ИНТЕРВЬЮ\nКоронавирус эпидемияси дунё иқтисодиётига Хиросима ва Нагасакига ташланган атом бомбасидек таъсир қилди. Мана шу синовли даврда ингичка узилди, йўғон чўзилди. Атом бомбасининг зарари, қусури йиллаб давом этгани каби, ушбу пандемиянинг сиёсий, иқтисодий ва ижтимоий соҳалардаги асорати ҳам ҳали йиллаб сақланиб қолиши шубҳасиз.\nХўш, мазкур коронаинқироз Ўзбекистон иқтисодиётига қандай таъсир қилади, ушбу вазиятдан юмшоқ ўтишнинг имкони борми? Шу ва бошқа саволларга жавоб олиш мақсадида АҚШнинг Висконсин университети докторанти, Вейнарт ишбилармонлик маркази тадқиқотчиси, иқтисодчи Беҳзод ҲОШИМОВ билан суҳбатда бўлдик.\n– Коронавирус пандемиясининг Ўзбекистонга иқтисодий таъсири ҳақида тўхталиб ўтсангиз.\n– Ўзбекистонда, биринчи етти ойда, ўтган йилга қараганда 2742 та кўп одам ҳаётдан кўз юмибди. Кўп ривожланаётган мамлакатларда COVID-19‘ни таъсирини ўлчашда айнан “ортиқча ўлимлар” сонига қаралмоқда. 2020 йилда бошқа йиллардагидан кўра анча кўп одам ҳаётдан бевақт кўз юмган. Яна бир нарса, охирги беш йилда ўлимлар сони камайиб бораётган эди, шунинг учун “ортиқча ўлим бўйича” ҳисобласак шуни эсдан чиқармаслигимиз керак.\nИюль ойининг бошларида БМТнинг озиқ-овқат хавфсизлиги тўғрисида ҳисоботи чиқди ва унга кўра мана шу ҳисоботда коронавирус пандемияси дунёда очарчилик пандемиясига олиб келиш хавфи айтилмоқда.\nЎзбекистонда иқтисодий инқироз бўлиши муқаррар. Яъни коронавирус пандемиясидан олдин Ўзбекистоннинг иқтисодий ўсиш кўрсатгичи, 2020 йилда 5-6 фоиз бўлиши керак, деб илмий тахмин қилинган бўлса, жорий йилнинг май ойидаги халқаро валюта жамғармасининг ҳисоботида Ўзбекистоннинг ўсиш суръати 1,5 фоизни ташкил қилган. Яъни кутилган натижадан 4,5 фоиз кам, 1,5 фоиз ўсиш – бу киши бошига ўсиш борасида ҳисобланса жуда кам. Бу ҳолат жорий йилда киши бошига иқтисодий ўсиш кузатилмаслигини англатади. Октябрь ойида Европа Тикланиш ва Тараққиёт Банки(EBRD)нинг ҳисоб-китобларига кўра, бу йил Ўзбекистонда иқтисодий ўсиш 2 фоизни, кейинги йили эса 5 фоизни ташкил қилиши тахмин қилинмоқда.\nЯна бир муаммо шундаки дунё иқтисодиёти ўзининг коронаинқироздан олдинги даражасига келиб олиш учун, агар вакцина яқин орада топилади, дея тахмин қилсак, тахминан 2-3 йил талаб этилади. Яъни бизда нафақат ўзимизнинг муаммолар, балки дунё иқтисодиёти секинлашуви натижаси ҳам иқтисодиётимизга салбий таъсир кўрсатади.\nЎзбекистонда уникал муаммолар ҳам бор. Ўзбекистоннинг аксарият меҳнат кучи расмий жойларда ишламайди. Яъни 18 ёшдан юқори ва 60 ёшгача бўлган 19 миллион меҳнатга лаёқатли инсонларнинг ичида атиги 5,5 миллиони қачондир статистикага киритилган. Биз 13,5 миллион ишчиларни қандай фаолият билан шуғулланишини, қандай оила тебратишини билмаймиз. Катта эҳтимол билан коронаинқироз пайтида ҳамма уйида ўтиргани боис ўша 13,5 миллион меҳнатга лаёқатли одамлар ўз даромадидан ажраб қолди. Бу уларнинг ҳаёти учун ҳам, келажак учун ҳам хавфли. Одамлар рўзғор тебратиш учун барибир кўчага чиқишга мажбур. Шу боис уларни карантин қоидаларига риоя қилиши анча қийин ўтмоқда. Бу эса ўз-ўзидан ўлимлар сони ва йўқотишлар сонини ошишига ҳам сабаб бўлмоқда.\nИнсон ўта “камбағаллик қопқони”га тушиб қолса, кейинчалик бу жараёндан пул билан ҳам чиқиши даргумон.\nЯъни бу камбағаллик одамнинг маънавияти, маданияти ва бошқа жабҳаларига ҳам таъсир қилади. Ҳиндистон, Камбоджа каби давлатларни олайлик. Уларнинг болалари мактабга бориши 100 фоиз эмас, шу билан бирга бошқа жамиятнинг ижтимоий жараёнларида фаол қатнаша олишмайди. Ўзбекистонда ҳам мана шу хатар бор. Фуқароларни ўта камбағаллик кўрсаткичига тушиб қолишига йўл қўйилса, бу жараёндан бир-икки авлод таъсирисиз чиқиб кета олмайди. Ҳатто пул билан ҳам чиқиб кета олмайди.\nЮксалиш умуммиллий ҳаракатининг 2020 йил 10 июлдаги ҳисоботига кўра, Ўзбекистонда коронавирус пандемиясига қарши кураш ишлари учун 6,13 миллиард доллар ажратилган. Бу тахминан 62 триллион сўм бўлади. Лекин аксарият пул юридик шахсларга берилди. Оддий аҳолига берилмади, бунинг сабаблари кўп. Лекин мен ўйлайманки, Ўзбекистон ҳали ҳам бўлса фуқароларига пул тарқатиши лозим. Яъни уларнинг ичида кунлик пул топиб сарфлайдиганлари мажбур бўлади жамоат жойларида юришга, ўрнатилган карантин чораларини бузишга. Уларни бу борада бирдек айбдор санаш ҳам нотўғри. Чунки уларнинг олдида икки танлов қолади. Яъни таваккал қилиб ишга чиқиб эҳтимолий касалликни юқтириб олиш ёки бугун ишга чиқмай уйида оч қолиш.\n– Демак, Ўзбекистонда камбағаллар сони яна ҳам ортадими?\n– Ҳа, шундай бўлиш эҳтимоли юқори. Ўзбекистонда Собиқ иттифоқ даврида, яъни 1989 йилдаги маълумотларга кўра, аҳолининг 43,6 фоизи камбағал бўлган. Ўша статистикада камбағаллик чизиғи уй хўжалиги даромади 75 рублдан пастроқ даражада белгиланган.\nДаромадлар тенгсизлиги ва глобаллашувга ихтисослашган сербиялик – Америка иқтисодчиси, Нью-Йорк шаҳар университети профессори Бранко Милановичнинг тадқиқотларига қарасангиз, бу рақамлар сал бошқачароқ. У ўз ҳисобларида камбағаллик даражасини киши бошига ойига 120 халқаро доллар даражасида белгилаган. Агар шу рақамлар тўғри бўлса, унда Ўзбекистондаги 1988 йилдаги камбағаллик даражаси 24 фоиз ва 1993-1995 йилларда эса бу кўрсаткич 63 фоизни ташкил қилган.\nШундан сўнг, камбағаллик даражаси яна уч марта ўлчанган. Ушбу статистикаларга кўра, Ўзбекистонда 2000 йилда камбағаллик даражаси 62 фоизни, 2002 йил 58 фоизни, 2003 йил 62,1 фоизни ташкил қилган. Қизиғи, 1993 йилдан 2003 йилгача Ўзбекистонда камбағаллик деярли камаймаган, яъни 63 фоиздан 62.1 фоизга тушган, холос. Ўзбекистонда микро даражада камбағаллик 2003 йилдан ўлчанмаган, Жаҳон банкининг яқиндаги сўровномасига кўра, бизда камбағаллар сони 27,1 фоизни ташкил этади. Лекин методологик нуқтаи назарда, 2019 йилдаги сўровнома бир хил бўлмагани учун солиштирув қила олмаймиз.\nКамбағалликка қарши курашиш нуқтаи назаридан олиб қаралганида, тўғри, тан олиш лозим Ўзбекистон АҚШ эмас, Швейцария эмас ресурсларимиз чекланган. Айнан шу сабабга кўра чекланган миқдорда пул бериши мумкин. Дейлик, Ўзбекистон ҳукумати 100 доллардан 10 миллион кишига пул берса, бу – 1 миллиард доллар пул бўлади. Бу яъни Ўзбекистон коронавирус оқибатини бартараф этиш учун сарфлаган маблағининг олтидан бири дегани. Шу нуқтаи назардан ҳали ҳам пул тарқатилиши лозим. Пул тарқатилмаса, албатта, вазият чигаллашади.\nДейлик, бир маҳсулотнинг нархи 100 минг сўм эди. У ўтган ой 10 фоизга пастлаб, 90 минг сўм бўлди. Бироқ бу ой яна нархи 10 фоизга кўтарилди. Аммо бу 100 минг сўм бўлди дегани эмас. Аслида қиймат 99 минг сўмга тенг бўлади. Худди шунақа, иқтисодий инқироз пайтида мамлакат иқтисоди пастга тушса, кейин яна худди шунақа фоизда ўсадиган бўлса, рақамлар эски кўрсаткичга қайтгани билан қиймат чизиғи салбий ҳолатда қолаверади. Мана шу мантиқ инқирозларда ишлайди. Агар дунё иқтисодиётини 100 йиллигини қарасангиз ривожланган ва ривожланмаган давлатлар орасида фарқ нимадаки, қайси давлатлар иқтисодий инқироздан осонроқ ўта олган. 2008 йилни қарасак АҚШ тез чиқиб кетди. Россия ҳам тез чиқиб кетди, лекин Жанубий Европадаги баъзи мамлакатлар 2008 йилдаги инқироздан 2018 йилда чиқиб кетишди. Яъни улар 10 йил курашиб зўрға 2007 йилдаги иқтисодий ҳолатини тиклай олишди, холос. Биз ҳам 2019 йилдаги киши бошига ЯИМ 1500 доллар ҳолатимизга қайта тикланиб олишимиз учун кескин, тўғри ва тез чораларни кўришимиз зарур бўлди. Яъни баъзи нарсалар вақтида қилинмаса, кейин катта маблағ сарфлаб ҳам ўзига келтириб бўлмайди. Жумладан, камбағаллик қопқонига илиниб, 1 авлод қийналадиган вазиятга тушиб қолмаслигимиз керак. Тасаввур қилинг, биз бу инқироздан 10 йилдан кейин чиқиб кетадиган бўлсак, 6 ёшли бола 16 ёшга тўлади. Яъни ёш умрини инқирозда яшаб ўтказган бўлади. Коронавирус пандемиясининг Ўзбекистонга иқтисодий таъсирини айни дамда буткул йўқотиб бўлмайди, фақатгина унинг салбий таъсирини юмшатиш мумкин, холос.\n– Мазкур иқтисодий инқироз ҳолатидан силлиқ, имкон қадар кам талафотлар билан чиқишнинг имкони борми?\n– Коронавирус пандемияси иқтисодий асоратлари бир йиллик ёки қисқа муддатли эмас. Коронавирус дунё иқтисодиётига таъсири ҳақида кўп ёзилди. Вирус натижасида дунё иқтисодиёти рецессияга дуч келиши эҳтимоли катталиги ҳақида ҳам айтилди.\nЭнди Ўзбекистонга келсак, табиийки, карантин ва вирусни олдини олиш учун қилинган саъй-ҳаракатлар иқтисодий фаолиятга катта салбий таъсирини ўтказди ва ўтказмоқда. Бунинг устига Россиядан (ва бошқа мамлакатлардан) келадиган пул ўтказмалари ҳам қисқариши кузатилди. Бунинг ҳаммаси иқтисодиётимизга таъсир қилмоқда.\nИнқироз билан курашиш учун ҳеч қандай монетар чоралар ёрдам бермаслиги тўғрисида кўп гапирганман. Яъни фақат фискал чоралар кўрилиши лозим.\nХусусан, фискал ёрдамни юридик шахсларга ёки давлат корхоналарига эмас, балки кам таъминланган оилаларга тарқатиш кераклиги борасида бот-бот таъкидлагандим. Аммо афсуски мен қўрққан ҳолат содир бўлди. Ҳукумат давлат ташкилотларини бўлажак инқироз ҳолатидан чиқариш мақсадида пул ва имтиёзлар ажратди. Уларга молиявий ёрдам кўрсатди. Бунинг натижасида энди иқтисодимиз инқироздан тез чиқиб кета олмайди. Бу ҳолат аста-секинлик билан амалга ошади.\nМасалан, агарда камида бир ойлик ўртача пулни нақд қилиб иложи борича кўп инсонларга берилганда эди. Пул дарров реал иқтисодиётга кирарди ва тезроқ инқироздан чиқиш ҳолати содир бўларди.\nБу жараёнда кам таъминланган инсонлар инқирознинг энг заиф гуруҳи ҳисобланишади. Кам таъминланган инсонлар вақтинчалик инқирозни чидаб ўтишга деярли маблағи ва жамғармалари бўлмайди, бу дегани бизнес цикл секинлашса улар биринчи бўлиб ишсиз қолади ва турмуш тарзлари оғирлашади.\nХуллас, инқироздан чиқиш учун ҳам макроиқтисодий, ҳам умуминсоний нуқтаи назардан фискал чоралар билан аҳолига ёрдам кўрсатилиши керак эди.\n– Сизнингча Ўзбекистоннинг бозорлари қай даражада эркин?\n– Иқтисодчилар, албатта, бозорлар эркинлашувининг тарафдори. Бозорлар эркинлиги ёки эркин бозор албатта бойлик ва фаровонликка олиб келади. Эркин бўлмаган бозор эса қашшоқлик ва камбағалликка олиб келади.\nЛекин бозорлар эркинлигида бир нюанс бор, мамлакатда бозорлар эркинлиги, бевосита ўша ердаги одамлар эркинлигига боғлиқ.\nЭркин бозорлари бўлмаган мамлакатларнинг барчасида аслида инсонлар эркин эмас. Бозор эса шу эрксизликни акс эттирувчи ойна.\nИқтисодиёт фан сифатида пул ёки бозорларни ўрганадиган фан эмас, иқтисодиёт инсонлар ва уларнинг хатти-ҳаракатларини ўрганадиган фан.\nШунинг учун ҳам иқтисодий ислоҳотлар инсоннинг эркинлигини таъминлашга қаратилмаса, ҳеч қачон бойлик ва фаровонликка олиб келмайди.\nЎзбекистонда қандай иқтисодий тизим ҳукм топганлиги ҳақида фикр юритиш қийин, чунки биз бозор иқтисодиётига ўтмаганлигимиз аён: деярли барча муҳим иқтисодиёт тармоқлари, молиядан тортиб қурилишгача, транспортдан тортиб туризмгача, таълимдан тортиб соғлиқни сақлашгача, телекоммуникациялардан тортиб энергетикагача, қишлоқ хўжалигидан саноатгача давлат ёки давлат назоратидаги секторга тегишли.\nБу дегани, иқтисодиётнинг катта қисми бозор қонунлари билан эмас, марказлашган режа асосида фаолият олиб боради. Қарорлар, хатти-ҳаракатлар ва нарх бозор томонидан белгиланмайди. Муҳими, ресурсларнинг тақсимланиши бозор орқали содир этилмайди. Қисқаси, биз бозор иқтисодиётига ҳали ўтмаганмиз.\nБошқа тарафдан, бир хил тармоқларда режа эмас, реал нарх кўп нарсани белгилайди. Масалан, савдо-сотиқ, овқатланиш, такси хизматлари, реклама, маиший хизматлар соҳаларида, нархни давлат белгиламайди, ҳажмларни ҳам давлат белгиламайди. Қаерда давлат йўқлигини билмоқчи бўлсангиз, ўша соҳадаги давлат вазирлиги ёки агентлиги ёки бошқа бир идораси йўқлигини билишингиз кифоя. Масалан, Собиқ Иттифоқда бўлгани каби “Ресторанлар вазирлиги” йўқ, лекин Олий таълим вазирлиги, Алоқа вазирлиги ёки Қишлоқ хўжалиги вазирлиги ҳалиям бор.\nХуллас, бир томондан деярли режалаштирилган иқтисод ва асосий иқтисодиётнинг қисми ҳали бозорда эмас. Иккинчи томондан, тадбиркорлик қонунан тақиқланмаган ва айтилган бир икки соҳаларда тадбиркорлик қилиш ҳали ноқонуний эмас, лекин айтилган соҳалардан бошқа соҳаларда тадбиркорлик қилишга ҳам формал, ҳам ноформал барьерлар бор.\nБу тизимни “давлат капитализми” ёки “тижорийлашган социализм” дейишади. Бундай тизимларнинг асосий ишлаш тартиби шундаки, иқтисодиётда асосий тақсимлаш функцияси бозорга берилмайди, лекин баъзи ресурсларни тақсимланишга бозорга рухсат берилади. Собиқ Иттифоқнинг охирги йилларида ва Шарқий Европада 85-йиллардан кейин шундай тизимлар кузатилган.\nБозор бирор нарсани тақсимласа, уни етишмовчилиги кузатилмайди, лекин марказлашган идора тақсимласа, албатта, етишмовчилик юзага келади.\nОддий мисол, бизда овқатхоналарга киришда ёки пайпоқ сотиб олишда навбат йўқ, танқислик сезилмайди, чунки бозор тақсимлайди. Лекин ОТМларда ёки шифохоналарда танқислик ва коррупция бор, чунки ўша хизматларни давлат тақсимлайди. Худди шундай нима учун бизда электр энергияси ўчади ёки бир хил жойларда электр энергияси ва газ йўқ десангиз, жавоби оддий: электр энергияни давлат тақсимлайди.\nЁши катталардан сўраб кўринг. Бундан 30 йил олдин, ресторанларга ҳатто пайпоқ харид қилиш учун ҳам навбатда туришар эди. Чунки 30 йил олдин, ресторанлар ва пайпоқ сотиш ҳам давлатнинг қўлида эди. Ёшлар ҳам яхши эслашади, бундан 3 йил олдин, мамлакатимизда АҚШ долларини давлат тақсимлар эди, шунинг учун ҳам долларни қонуний сотиб олиш учун навбатлар ва коррупция бор эди.\nАбдулла ЧИМИРЗАЕВ суҳбатлашди.\nTags: Беҳзод ҲОШИМОВиқтисодий инқирозкоронавирус\nКАК ЗАПОЛНИТЬ УЧЕТНЫЙ РЕГИСТР ИНДИВИДУАЛЬНОГО ПРЕДПРИНИМАТЕЛЯ\nРЕГИСТРАЦИЯ ПЛАТЕЛЬЩИКОВ НДС: СРОКИ ПОДАЧИ ЗАЯВЛЕНИЯ


Ўрта Осиёдаги энг баланд бинодир. Унинг баландлиги 375 метрдир. Телеминора 1978 дан бошлаб, 6 йил давомида қуриб битилган. 1985 йилнинг 15 январида ишга туширилган.\nИшга туширилаётган пайтида Тошкент телеминораси жаҳонда баландлиги бўйича тўртинчи ўринда турган. Ўшанда у Торонто, Москва, Ню-Йорк ва Токиодаги иншоотлар қаторида дунёнинг буюк миноралари халқаро федератсиясининг аъзосига айланган. Бугунги кунда у Марказий Осиёнинг шу хилдаги ягона ва энг баланд биноси ҳисобланади. МДҲ давлатлари телеминоралари ичида эса, Останкинодан кейинги иккинчи ўринни эгаллайди.\nПечать 03 Июль 2014 Ўқилди: 22071


"КИМКИ ҚУРБОНЛИКНИ ДИЛИ ХУРСАНД ВА САВОБ УМИДИДА ҚИЛСА..."\nИнсон ва дин\nАллоҳ таолога бандани яқинлаштирувчи молиявий ибодатлардан бири қурбонликдир. Чунки Аллоҳнинг розилигини топиш учун қурбонлик бир воситадир.\nҚурбонлик қилиш Иброҳим алайҳиссалом суннатларини тирилтириш ҳамдир. Тарихдан, Қуръони карим ва ҳадиси шарифлардан маълумки, Аллоҳ таоло Ўзининг халили бўлмиш Иброҳим алайҳиссаломдан ўғли Исмоилни қурбонлик қилишни талаб қилади. Иброҳим ва Исмоил алайҳимассаломлар Аллоҳнинг иродасига буткул бўйсуниб, Унинг буйруғини амалга оширишга киришган пайтларида Аллоҳ таоло Иброҳимни тўхтатиб, Исмоилнинг ўрнига жаннатдан туширилган бир қўйни қурбон қилишга буюради. Аллоҳ таоло ўзининг азалий илмида Иброҳим ва Исмоил алайҳимассалом нечоғлик буюк иймон соҳиби эканликларини биларди, аммо Ўзининг чексиз ҳикматига мувофиқ, уларнинг иймон ва исломларини ташқи оламда ҳам зоҳир қилишни хоҳлади. Ота-бола пайғамбарлар ўзларининг мислсиз итоатларини кўрсатишгач, Аллоҳ таоло уларни мукофотлади. Уларни қиёматга қадар улуғланадиган, тилларда достон бўладиган буюк зотлардан қилди.\nЮқоридаги фазилатлардан ташқари қурбонлик қилишда кишининг ўзи ва оила аъзоларига байрам кунида кенгчилик яратиш, ночор мусулмонлар орасида раҳм-шафқат ва муҳаббат уруғларини экиш, қалбларга сурур ва шодлик олиб кириш каби бир қатор эзгу ишлар мужассамдир.\nҚурбонлик қилиш Аллоҳ таолонинг берган неъматларига шукрона, нафсни иллатлардан поклаш ҳамда банданинг Яратувчи амрига итоати ва тақвосининг кўринишидир. Шу сабабли Қуръони каримнинг "Ҳаж" сураси 37-оятида: "Аллоҳга (қурбонлик) гўштлари ҳам, қонлари ҳам етиб бормас. Лекин У зотга сизлардан тақво етар. Аллоҳ сизларни ҳидоят қилгани сабабли - У зотни улуғлашларингиз учун - уларни сизларга бўйсундириб қўйди. Эзгу иш қилувчиларга хушхабар беринг!" деган кўрсатма бордир.\nКимга қурбонлик вожиб бўлса, унинг зиммасига қурбонлик қилиш зарур. Қурбонликда шундай фазилатлар борки, уни тарк қилган одам жуда кўп манфаатлардан маҳрум бўлиб қолади. Кимнинг мутлақо шароити бўлмаса, энди у чорасиз.\nАллоҳ таоло айтади: "Сиз парвардигорингизга намоз ўқинг ва қурбонлик қилинг" ("Кавсар", 2 оят).\nҲусайн ибн Али розияллоҳу анҳудан ривоят қилинади: "Расулуллоҳ соллаллоҳу алайҳи васаллам: "Кимки қурбонликни дили хурсанд ва савоб умидида қилса, у (қурбонлик) у учун дўзахдан парда бўлади" дедилар" (Табароний ривояти).\nОиша розияллоҳу анҳодан ривоят қилинади: "Расулуллоҳ соллаллоҳу алайҳи васаллам: "Қурбонлик куни Одам боласи қурбонлик қилишидан кўра бирор бир амал Аллоҳ таолога зиёда маҳбуб эмас. Қурбонликка сўйилган жонивор қиёмат куни ўз шохи, туёғи ва юнглари билан келади. Қурбонлик қони ерга тушишидан аввал Аллоҳ таолонинг ҳузурида хос мақомга эга бўлади. Шунинг учун мамнуният ила қурбонлик қилинглар", дедилар" (Ибн Можа, Термизий ривояти).\nҲазрати Зайд ибн Арқам розияллоҳу анҳу: "Биз Расулуллоҳ соллаллоҳу алайҳи васалламдан қурбонликнинг ҳақиқати нима?" деб сўрадик.\nНабий соллаллоҳу алайҳи васаллам: "Сизларнинг отангиз Иброҳим алайҳиссаломнинг суннати" дедилар.\nБиз: "Ундан бизга нима наф бор?" дедик. У зот: "Ҳар бир тук эвазига битта ҳасана", дедилар. Биз: "Эй, Аллоҳнинг Расули юнг-чи?" дедик. У зот: "Юнглардан ҳар бирига битта ҳасана", дедилар".\nАбу Саъийд Худрий розияллоҳу анҳудан ривоят қилинади: "Расулуллоҳ соллаллоҳу алайҳи васаллам Фотима розияллоҳу анҳога: "Қурбонлигингиз олдида туриб, гувоҳ бўлинг. Чунки қурбонлик қонининг биринчи қатра томчиси билан ўтган гуноҳларингиз мағфират қилинади", дедилар. Шунда у (Фотима онамиз): "Эй, Аллоҳнинг Расули, бу фақат биз аҳли байт учунми ёки биз ва барча мусулмонлар учунми?" дедилар. Шунда у зот: "Биз ва барча мусулмонлар учун", дедилар".\nАбдуллоҳ ибн Аббос розияллоҳу анҳудан ривоят қилинган ҳадисда "Расулуллоҳ соллаллоҳу алайҳи васаллам: "Зулҳижжанинг 10 куни, қурбонлик қилиш кунидир. Бу кунда ҳар ким қурбонлик қилса, Аллоҳ таоло қурбонлик қонининг ҳар қатраси баробарига унинг ва аҳли оиласининг гуноҳларини мағфират этади. Қурбонликнинг гўштидан таом тайёрлаб мусулмонларга берса ёки гўштини садақа қилса, унинг савоб тарозисини Уҳуд тоғидан ҳам оғирроқ қилади", деб марҳамат қилган эдилар.\nАбу Ҳурайра розияллоҳу анҳудан ривоят қилинган ҳадиси шарифда шундай дейилган: "Ёш, навқирон, бақувват жониворларни қурбонлик қилинглар. Чунки, улар (қиёмат куни) сирот кўприги устидаги уловларингиздир".\nҚурбонликнинг ҳикмати ва фазилатлари ҳақида қанча гапирилса, шунча оз. Шулардан баъзиларини келтириб ўтамиз:\n1. Қурбонлик - "қурбат", яъни яқинлашиш сўзи билан ўзакдошдир. Бу билан биринчи ўринда Аллоҳнинг раҳматига ноил бўлиш, унинг марҳаматига яқин бўлиш мақсад қилинади.\n2. Бу - Аллоҳнинг шиорларини, У жорий этган диний маросимларни улуғлаш, ҳурматлаш демакдир. "(Иш) шудир! Кимки Аллоҳнинг маросимларини улуғлар (ҳурматлар) экан, бас, албатта бу (ҳурмат) қалблардаги тақво туфайлидандир" ("Ҳаж" сураси, 32-оят). Демак, қурбонлик қилиш қалблардаги тақво аломати экан. Зотан, қурбонликнинг гўштидан ҳам, қонидан ҳам Аллоҳга бирон бир фойда йўқ. Балки, бу ўзимиз учун фойдадир.\n3. Байрам кунида қурбонлик сўйиш хурсандчилик устига яна бир хурсандчиликдир. Бу инсоннинг ўзига ва аҳли оиласига кенгчилик яратиши учун василадир. Қўни-қўшни, хешу ақрабо ва ёру биродарларга икром қилиш, фақиру мискинларнинг, шикастадил одамларнинг кўнгилларига шодлик олиб кириш учун энг яхши фурсатдир.\n4. Тақвога эришиш. Аллоҳ таоло айтади: "Унинг (қурбонликнинг) на гўшти ва на қони Аллоҳга етиб борур! Балки (шу иш орқали) сизлардан пайдо бўлган тақвогина Унга етур" ("Ҳаж" сураси, 37-оят).\n5. Қурбонлик Аллоҳ таолога У Зот ато этган ҳисобсиз неъматлари учун шукур қилишнинг бир кўринишидир. Дарҳақиқат, Аллоҳ таоло бани башарга санаб адоғига етиб бўлмайдиган даражада беадад неъматлар ато этди. Унга ҳаёт берди, хилқатини чиройли қилди, сиҳат-саломатлик берди, ҳис-туйғуларини баён этиши учун тил, ёруғ дунёни кўриши учун икки кўз, оқни қорадан ажратиши учун ақл берди. Бойлик, молу давлат берди. Иймону ислом неъматига муяссар этди. Буларнинг бари шукур қилишни вожиб қилувчи буюк неъматлардир. Қурбонлик ана шу неъматларнинг ожизона бир шукронаси ўлароқ банда томонидан амалга ошириладиган ишдир.\nАллоҳ таоло розилиги учун ва Унинг беҳисоб неъматларига шукрона ҳиссининг рамзи ўлароқ қон чиқариш динимиз ислом таълимотида буюк амаллардан саналади. Бу - қалбдаги тақводан, иймон нуридан далолатдир.\nЎзбекистон мусулмонлари идорасининг вилоятдаги вакили ўринбосари


Эронда сиёсий инқироз кучаймоқда\n28 феврал 2021, Тошкент вақти: 23:39\nЭрон Васийлар Кенгаши ҳозирча сайловларни кечиктириш борасидаги ҳукумат чақириғига расмий муносабат билдирмади. Бироқ, Кенгаш аъзоларидан бири Ризо Завараи сайловларни фақатгина фавқулодда вазиятда, масалан уруш хавфи бўлган холда бошқа муддатга қолдириш мумкинлигини таъкидлади.\nЯкшанба куни парламент аъзоларининг оммавий истеъфоларидан сўнг, ҳукумат фавқулодда мажлис ўтказди. Йиғилишда ҳозир бўлган Эрон Ички Ишлар вазири Абдулвоҳид Мусавий Лари ва бир неча вилоят хокимлари мамлакат сайловларга тайёр эмаслигини билдиришган. Мажлис сўнгида ҳукумат сайловлар эркин ва адолатли мухитдагина ўтказилиши мумкин, деган баёнот берди.\nВето ҳуқуқига эга Эрон Васийлар Кенгаши олдинроқ Ички Ишлар Вазирининг сайловларни кечиктириш борсадаги бундай талабини бир бора рад этган эди. Кузатувчилар Кенгаш аъзоси Ризо Завараи баёнотидан сўнг ислоҳотчиларнинг сайловни кечиктириш борасидаги бу сафарги уринишлари ҳам натижасиз бўлишини айтишмоқда.\nЭронда эса қалтис сиёсий вазият ҳамон хукмрон. Якшанба куни Эрон Парламентининг юздан ортиқ аъзоси истеъфо бергани вазиятни янада таранглаштирди. Депутатлар ислоҳотчи номзодлар сайловда қатнашиш ҳуқуқидан махрум этилганига норозилик билдириб, истеъфо беришди. Улар ёйинлаган баёнотда ҳуқуқидан махрум этилган номзодларга яқин кунлар ичида сайловда қатнашишга рухсат берилган тақдирда ҳам, сайловлар кечиктирилиши ва номзодлар учун бир хил шароит таъминланиши кераклиги таъкидланади.\nКузатувчилар Эронда ислотчилар ва консерваторлар ўртасида бир ойдан бери давом этаётган зиддиятни фақат Эрон Олий рухонийси Оятулло Али Хўманаи бартараф эта олади деган фикрда. Лондондаги "Jane's Defence" нашри таҳлилчиси Алекс Ватанка бу ҳақда шундай деди:\n"Ўйлашимча, ҳозир кўпчилик Эрон олий рухонийси кутилмаганда вазиятга аралашади ва сайловдан четлаштирилган номзодларнинг 50, балки ундан-да кўп фоизининг сайловда қатнашишини таъминловчи Васийлар Кенгаши ва ислоҳотчилар ўртасидаги келишувга бош-қош бўлади, деган фикрда", - деди Ватанка.\nЭрон Олий рухонийси Оятулло Али Хўманаи вазиятни юмшатиш мақсадида Васийлар Кенгашини сайловдан четлаштирилган 3000 номзод рўйхатини қайта кўриб чиқишга даъват этган эди. Аммо, ярмидан кўп аъзоси бевосита Оятулло тарафидан тайинланадиган Васийлар Кенгаши сайловдан четлаштирилган номзодларнинг фақат учдан бир қисми мақомини тиклади холос. Якшанба куни Эрон Парламенти Раиси Мехди Каррубий Оятулло Али Хўманаини вазиятга яна бир бор аралашишга чақирди.\nЭрон жамоатчилигининг мамлакатда юзага келган сиёсий вазиятга муносабати ҳақида тўхталадиган бўлсак, ҳозирча эронликлар ҳеч бир томон ёнини олишга шошилмаяпти. Олдинги сайловларда ислоҳотчилар учун овоз берган кўплаб эронликлар Парламент жиддий ўзгаришларга эриша олмаганини айтишмоқда.\nЎтган йил маҳаллий сайловларда сайлов ҳуқуқига эга сайловчиларнинг 20 фоизи қатнашган ва унда асосий ўринларни консерваторлар эгаллашган эди. Кўплаб таҳлилчилар бу сафар ҳам шу сценарий такрорланишини башорат қилмоқдалар. Алек Ватанка фикрича, бундай холат Эронда ислоҳотлар учун фожиали зарба бўлиши мумкин.\n"Ўтказилиш арафасида турган сайловларга ишончсизлик пайдо бўлганини шундоққина кўриш мумкин. Бу Эронда демократияни ривожлантириш учун энг ёмон вазият. Агар ўтган йилги маҳаллий сайловлардаги холат бу сафар ҳам такрорланадиган бўлса, бу ислоҳотлар учун жуда ёмон бўлади. Чунки ҳамма нарса консерваторлар қўлига ўтади", - дейди Алекс Ватанка\nҲозирда кўплаб эронликларни, нега энди халқ сайлаган ислоҳотчи депутатлар устидан ҳеч ким сайламаган Васийлар Кенгаши хокимлик қилиши керак, деган савол жиддий ўйлантирмоқда.


Италия спорт вазири: «Ўйлашимча, Роналду протоколни бузди»\nИталия спорт вазири Винченцо Спадафора коронавирус билан касалланган «Ювентус» ҳужумчиси Криштиану Роналдунинг Туринга қайтиб, протоколни бузган деб ҳисобламоқда.\n«Агар соғлиқни сақлаш идоралари томонидан тасдиқ жавоби берилмаган бўлса, менимча, у протоколни бузди», – дейди Спадафора Rai радиосига берган интервьюсида.\n«Ювентус» президенти Андреа Аньелли эса вазирнинг сўзларига: «Сиз соғлиқни сақлаш идоралари ва ички ишлар вазирлигига қўнғироқ қилиб, тушунтириш олишингиз керак. «Ювентус» федерал протоколдан фойдаланади. Мен спорт менежериман ва Роналду қоидаларни бузганлигини билмайман», – деб жавоб қайтарди.\nЭслатиб ўтамиз, кеча – 14 октябрь куни Роналду Туринга учиб келгани ва уйда изоляцияда эканлиги хабар қилинганди. У Чемпионлар Лигаси доирасида «Барселона» билан ўйиндан олдинги коронавирус тестига улгуриш ва унгача бўлган карантин муддатига амал қилиш учун Туринга қайтган.


Беғараз қон донорлиги » Навоий вилоят соғлиқни сақлаш бошқармаси расмий веб-сайти\nНавоий вилоят соғлиқни сақлаш бошқармаси » Янгиликлар » Беғараз қон донорлиги\n12 июнь 2015, кўрилган: 1000\nТиббиётда маълумки, қон, унинг компонентлари ва препаратлари (плазма, эритроцитлар, тромбоцитлар, альбумин ва иммуноглобулинлар) инсон ҳаёти хавф остида қолганда қуйилади. Шунингдек, қон тизими касалликларида (оғир даражали камқонликларда, лейкоз, яъни “оққон” хасталигида, қон ивиш тизими бузилиши касалликлари, яъни, гемофилия касаллиги, коагулопатиялар), саратон касалликларида, патологияли оғир кечадиган туғруқларда, операцияларда, оғир даражали куйишларда ва турли хил фавқулоддаги ҳолатларда асқотади. Бундай ҳолатда керакли миқдордаги қонни топиш учун соғлом инсонларни доимий, беғараз қон донорлигига жалб этиш лозим. Бутунжаҳон соғлиқни сақлаш ташкилотининг тавсиясига кўра, ҳар бир мамлакатнинг қонга бўлган эҳтиёжини қоплаш учун ҳар минг нафар аҳолининг камида қирқ нафари донор бўлиши талаб этилади. Ана шундан келиб, чиқиб юртимизда аҳолини донорликка жалб этишда зарур тарғибот ишлари олиб борилмоқда.\nБиламизки, қон беғараз, ўз хоҳиш-иродаси билан келган донордангина олинади. Бундай саҳоватпеша кишилар ўзининг саломатлиги ҳамда турмуш тарзи ҳақида аниқ маълумот бера олади. Бу эса қоннинг хавфсизлигини таъминлашда ғоятда муҳимдир. Негаки, донор бўлишга аҳд қилган инсон маъсулиятни ўз бўйнига олади. Кечагина у фақат ўз соғлиғи учун жавоб берган бўлса, бугун у бошқаларнингсаломатлигиучун ҳам масъулдир.\nМаълумки, донорлар 18 дан 60 ёшгача бўлган соғлом инсонлар бўлиб, улар тиббий текширувдан ўтказилиб, шифокор тавсиясига биноан, донорлик қилиши мумкин. Соғлом киши учун қон топшириш, албатта, хавфсиз ҳисобланади. Одам организми топширилган қон миқдорини қисқа муддатда тиклаб олиш хусусиятига эга. Асосийси, артериал гипертония хасталигининг олдини олиш ва бартараф этиш, моддалар алмашинувини яхшилаш, шунингдек, иммун тизимини мустаҳкамлашда қон топширишнинг аҳамияти беқиёсдир. Эътиборлиси, мамлакатимизда “Қон ва унинг таркибий қисмлари донорлиги тўғрисида”ги Қонунга мувофиқ, ушбу йўналишда қатор хайрли юмушлар амалга оширилмоқда. Донорлар билан ишловчи тиббий муассасалар фаолиятини янада такомиллаштириш, қон ва унинг таркибий\nқисмлари хавфсизлигини таъминлаш, шунингдек, кенг жамоатчилик орасида беғараз донорликни ривожлантиришга қаратилган қатор дастурлар ишлаб чиқилиб, ҳаётга татбиқ этилаётганлиги бунинг ёрқин тасдиғидир. Хусусан, 2008 йилда ҳукуматимиз томонидан “Ўзбекистон Республикасида беғараз донорликни ривожлантириш дастури” қабул қилинди. Айни пайтда мазкур ҳуқуқий ҳужжатга мувофиқ, кенг жамоатчилик орасида тиббий тарғибот тадбирларини кучайтиришга алоҳида аҳамият қаратилиб, маҳаллалар, олий ўқув юртлари, корхона ва ташкилотларда беғараз донорликнинг мазмун-моҳияти ҳақидаги тушунтириш ишлари олиб борилмоқда.\nБу йилги Халқаро қон донорлар куни “Ҳаётимни сақлаб қолганлигингиз учун Сиздан миннатдорман” шиори остида ўтказилмоқда.\nҚон топшириш инсоннинг-инсонга ҳадя этган энг олий даражадаги совғасидир. Ҳаёт ҳадя этиш – савоб ишнинг энг олий ифодаси ҳам саналади. Шундай экан савоб ишни амалга оширишга кечикмайлик.\nСоғлом авлод вояга етишида муҳим омил.


Ота-онага яхшилик ва сийлаираҳм » Категориялар » Барча мавзулар » Саҳифа : 1\nОта-она билан муомала одоби\nУшбу дарсларда ота-онага чиройли муомала қилиш одоблари, уларга ҳаётлик пайтларида ва вафот этгандан кейин яхшилик қилиш нималардан иборат эканлиги ва ота-онага оқ бўлишдан ҳазир бўлиш ҳақида сўз юритилади.\nУшбу маърузада ота-онага яхшилик қилиш, унинг фазилати, ота-онанинг ҳақ-ҳуқуқлари, улар вафот этгандан кейин уларга яхшилик қилиш нима билан бўлиш ҳамда ота-онага оқ бўлиш, оқ бўлишнинг маъноси ва ҳақиқати ҳақида сўз юритилади.\nСилайи раҳм (02) Қариндошлик ҳақи – иймон билан бирга\n«Гўзал хулқлар силсиласи» деб номланган дарснинг ушбу бўлимида қуйидаги мавзулар ҳақида сўз юритилади: - Силайи раҳим ҳақида ворид бўлган ҳадислар; - Пайғамбар соллаллоҳу алайҳи ва саллам ҳаётиларидан татбиқий намуналар; - Силайи раҳим ҳақида уламоларнинг қавл ва асарлари; - Силайи раҳим мавзусининг хулосалари.\nСилайи раҳм (01) Қариндошлик ҳақини адо этиш\n«Гўзал хулқлар силсиласи» деб номланган дарснинг ушбу бўлимида қуйидаги мавзулар ҳақида сўз юритилади: - “Сила ва раҳим” калималарининг луғавий ва истилоҳий маънолари; - Силайи раҳим яхшлик ва эҳсондир; - Силайи раҳимнинг ҳукми ва даражалари; - Силайи раҳим ҳақида ворид бўлган оятлар; - Силайи раҳим ҳақида ворид бўлган ҳадислар.\nОта-онага яхшилик қилиш (02) Яхшилик йўлларини очувчи амал\n«Гўзал хулқлар силсиласи» деб номланган дарснинг ушбу бўлимида қуйидаги мавзулар ҳақида сўз юритилади: - Ота-онага яхшилик қилиш ҳақида ворид бўлган ҳадислар; - Пайғамбар соллаллоҳу алайҳи ва саллам ҳаётиларидан татбиқий намуналар; - Ота-онага яхшилик қилиш ҳақида уламоларнинг қавл ва асарлари; - Ота-онага яхшилик қилиш мавзусининг хулосалари.\nОта-онага яхшилик қилиш (01) Бахлилик аломати\n«Гўзал хулқлар силсиласи» деб номланган дарснинг ушбу бўлимида қуйидаги мавзулар ҳақида сўз юритилади: - “Бирр – яхшилик қилиш” калимасининг луғавий ва истилоҳий маънолари; - Ота-онага яхшилик қилиш ҳақида ворид бўлган оятлар; - Ота-онага ёхуд улардан бирига яхшилик қилиш пайғамбарларнинг сифатларидандир; - Ота-онага яхшилик қилиш ҳақида ворид бўлган ҳадислар.\nҚариндошлик ришталарини боғлаш\nУшбу маърузада қуйидаги мавзулар ҳақида сўз боради: – Қариндошлик ҳақ-ҳуқуқлари; – Силаи раҳмнинг умрга барака бериши ва ризқни кенг қилиши; – Силаи раҳмнинг хунук ўлимдан парда бўлиши;\nУшбу маъруза қуйидаги мавзуларни ўз ичига олади: – Ким пайғамбарга итоат этса, Оллоҳга итоат этибди; – Силаи раҳм (давоми); – Қариндошлик алоқасини узган жаннатга кирмайди; 3- – Жумъа сурасининг 2-4 - оятлари шарҳи; – Пайғамбаримиз Муҳаммад алайҳиссаломнинг пайғамбар этиб жўнатилишлари; – Пайғамбаримизнинг пайғамбар эканликларига далолат қилувчи нарсалар; – Ҳикмат билан илм орасидаги фарқ.\nОнага оқ бўлган фарзанд қисмати\nКувайт \_”Ватан\_” газетаси (7221), Ушбу дарс қуйидаги мавзуларни ўз ичига олади: –Она фарзандини ёлғиз ўзи тарбия қилиб, катта қилади. Фарзанд улғайиб, қўлига бойлик киргандан кейин онаси хор-зор қилгани ва қилмишига яраша жазо олгани баён қилинади;\nТўққизинчи гуноҳи кабира қариндошлик ришталарини узиш\nҚуйида шайх Абдурофе Имом Заҳабий раҳимаҳуллоҳнинг (Ал-Кабоир)(гуноҳи кабиралар) деб номланган китобларини шарҳлаб, тўққизинчи гуноҳи кабира қариндошчилик ришталарини узиш ҳақида сўз юритадилар.\nСаккизинчи гуноҳи кабира Ота-онага оқ бўлиш\nҚуйида шайх Абдурофе Имом Заҳабий раҳимаҳуллоҳнинг (Ал-Кабоир) (гуноҳи кабиралар) деб номланган китобларини шарҳлаб, саккизинчи гуноҳи кабира ота онага оқ бўлиш ҳақида сўз юритадилар


Исломчилар ва Жумҳуриятчилар. Шўро ва Демократия « Ўзбекистон Халқ Ҳаракати\nИсломчилар ва Жумҳуриятчилар. Шўро ва Демократия\nБугун дунё эътибор марказида – “Араб баҳори”. Бунинг сабаби – исломий жамият ва исломий сиёсат нима деган саволларга жавоб қидирилаётганидир.\n16 December 2012 - 11:10\nТаржимондан: Бугун дунё жамоатчигининг эътибор марказида “Араб баҳори” жараёнлари турибди. Бунинг сабабларидан бири исломий жамият ва исломий сиёсат нима деган саволларга жавоб қидирилаётганидир. Шу мавзуда бугун ўқувчиларимиз диққатига Туркиянинг энг обрўйли мусулмон зиёлиларидан “Янги ақд” газетасининг ёзувчиси Мустафо Ўзжоннинг айни мавзуга бағишланган икки мақоласини ҳавола қилаяпмиз. (Н.Н.).\nИсломчилар ва Жумҳуриятчилар (Республикачилар)\nУсмонлининг охирги даврларида зиёлилар Француз инқилобининг таъсирида Жумҳурият (Республика) режимига мубтало (ошиқ) бўлдилар. Иккинчи Абдулҳамидхонни севмасликларининг сабаби ҳам шундандир.\nАслида Усмонли идорий ва сиёсий тушунчаси Аммовийлар (Муавия ўғиллари-Н.Н) замонидан мерос қолган бир тушунча эди. Шарқда (форслар) ва Ғарбда (Рома ва Бизанс) жорий қилинган тузум ҳам бу тузум эди. Лекин Француз инқилобидан кейин Жумҳурият (Республика) идеологияси туғилди. Номик Камол каби зиёлилар ҳам бу тушунчага ошиқ бўлган эдилар. Хўп, аслида Исломга энг мос тушадиган сиёсий тузум қайси тузумдир?\nАлбатта, Ислом чегарали (анархия ва чегарасиз демократия эмас-НН) ва масъулиятли бир иқтидор шаклини ўртага қўяди. Абдулваҳҳаб Ҳаллаф каби усулчилар Исломий идоранинг (тузумнинг) Ассосий Қонунга (Конституцияга) асосланиши кераклигини айтганлар.\nБунинг маъноси Исломий тузумнинг кайфийлик (ким нима истаса шуни қилиш) тушунчасидан узоқ бўлишидир. Шунинг учун ҳам саҳобалардан Одий ибн Ҳатим (ра) Пайғамбар (сав) ва У Зотнинг идорий усулини мулоҳаза қилиб “Бу усул қироллик усули эмас”, деганди. Умар (ра) ўзининг қиролми ёки халифами эканлигини сўраганида саҳобалар унинг халифа эканлигини айтган эдилар. (Яъни, саҳобалар тушунчасида қироллик ва подишоҳлик йўқ эди-Н.Н). Бу билан улар қироллик ва халифалик орасидаги фарқни кайфий ва машруътий (қонуний) тузумлар сифатида бир биридан айирган эдилар. (Яъни, қиролликда қирол истаганини қилади, халифалик эса қонунларга асосланади. –Н.Н).\nШунинг учун ҳам Аммовийларнинг сиёсат ва тузум сифатида ўз қўшниларининг (яъни форслар ва бизансликларнинг) йўлларини танлашлари Абдуллоҳ ибн Умар (ра) кабилар тарафидан “Кисраия ва Кайзерия”, дея таърифланганди. (Кисра эски форсларнинг ва Кайзер эса эски рум қиролларининг умумий номлари эди. –Н.Н). Қисқача айтганда, Аммовийлардан кейин Исломнинг сиёсий тушунчасида бузилиш ўртага чиқди ва Шўрога асосланган сиёсат ўрнига салтанатга ўтилди.\nБундай салтанатга ножиддий шаклда халифалик ҳам дейилганди. Фақат Исломнинг идора тарзига ва Ислом ҳуқуқига ҳар ким ўз билганича ҳавойи нафсига кўра амал қиладиган бўлса, пайғамбарона усул ва бошқарувга асосланган халифалик йўлидан узоқлашиш ўртага чиқади. Шунинг учун ҳам халифалик икки хил бўлади: Булардан биричиси пайғамбарона, яъни суннатга асосланган халифаликдир, иккинчиси эса бидьат, яъни ножиддий шаклдаги халифаликдир.\nРошид халифалар (Абу Бакр (ра), Умар (ра), Усмон (ра) ва Али (ра)лар) халқни салтанат билан бошқармаган эдилар. Шунинг учун ҳам уларнинг тузумига салтанат дейилмайди. У ҳолда нима дейилади уларнинг тузумига?\nАбул Калом ва Баддиуззамон кабилар хулофаи рошидинларни (дастлабки тўрт халифани) Жумҳурият Раисларига ўхшатадилар. Баддиуззамон ўзининг чумолилар каби жумҳуриятчи эканлигини айтганди. У ҳолда арилар қироллик тарафдорими? Бундай эмас, чунки жумҳурият жамоатчиликга (коллективга, фуқароларнинг фаоллигига) ва тенгҳуқуқликга асосланади. Қироллик эса юқоридан буйруқлар, олий тоифалар ва инсонларни турли (паст ва юқори) синфларга ажратишга асосланади. Ҳозирги замонда ҳам жумҳурият тарафдори бўлган икки исм бор бор: Булар марҳум Абдуссалом Ёсин ва унинг қизи Нодия Ёсин.\nАбдуссалом Ёсин хулофаи рошидинни ўрнак олиб, жабр ва зулм режимларини рад қилганди. Бунга муқобил, Мароккашдаги Адолат ва Тараққиёт фирқаси (АТФ) ва Тавҳид ва Ислоҳ ҳаракати Исломий бошқарув жиҳатидан жумҳуриятчиликни эътиборга лойиқ, аммо иккинчи даражали, дея баҳоламоқдалар. Мароккашдаги АТФ сиёсий иттифоқни асос олган ва бундай иттифоқ учун қироллик режимига тегинмасликни шарт қўйгандир.\n2011 йилда Мароккашда янги Конституция қабул қилинди ва баъзи ислоҳотлар амалга оширилди. Фақат Нодия Ёсин бу мамлакатдаги қироллик режимининг янги Конституция билан ўзини қўриганини, қиролликдан воз кечмаганини, шунинг учун ҳам ислоҳотларнинг тўла тўкис бўлмаганини айтади.\nЭронда ҳам жумҳурият билан вилояти фақиҳ (имом Ҳумайни ижод қилган шиа оятуллоҳларининг ўн икки имомга ворислик қилишлари қоидаси. –Н.Н) орасида келиштириш ва мослаштириш муаммоси мавжуддир. Аслида бу масалада Ислом ҳуқуқига асосланган ҳолда халқнинг қарори асос олиниши мумкин. Демакки, Исломий тузумнинг вертикал ва горизонтал қонунийликлари бор. Вертикал қонунийлиги Ислом ҳуқуқи бўлиб, унга мусулмонлар ижтиҳодларини илова қила оладилар. Иккинчи қонунийлиги эса, халқнинг тасдиқлаш мақоми бўлиб, бу халқ тасдиқламаган раҳбарнинг энг камида халқнинг овозидан маҳрум эканлигини билдиради..\nЭронда бугунги кунда бу вертикал ва горизонтал қонунийликларни изоҳлашда муаммолар бордир. Амир Тоҳирийнинг ёзишича, ҳозирда Эронда имом Ҳаманей вилояти фақиҳ қоидасини асос қилиб олгандир. Жумҳуриятчилик эса ўрта ва сунъий бир тушунчадир ва уни ғарблик имонсизлар 18 асрда ижод қилганлар. (http://aawsat.com/leader.asp?section=3&issueno=12435&article=708610 ). Ғарбликлар жумҳуриятни эски Юнон тушунчасидан олганлари тўғридир, исломчилар эса бундай асос сифатида саодат асрини оладилар.\nАлбатта, бу икки кўринишдаги (исломий ва ғарбона) жумҳуриятларнинг мафкуравий асослари бир биридан фарқлидир. Француз инқилоби Юнон жумҳурият тушунчасига асосланади ва француз инқилобига эргашган ислом ўлкаларидаги жумҳуриятларнинг қадарлари ҳам шунга мосдир. Шунинг учун ҳам Баддиуззамон бу масаладаги нуқтаи назарини “мен диндор жумҳуриятчиман”, дея изоҳлашни ҳам унутмаганди.\nЖумҳурият тушунчасининг 18 асрда ўртага чиққанлиги унинг илдизларининг Исломда йўқ эканлиги кўрсатмайди. Шунинг учун ҳам жумҳурият фикрининг Исломда йўқлигини айтадиганлар хато қиладилар. Қуръон ва Суннатга асосланган юзларча илмий соҳалар бор ва уларга исмлари кейин берилгандир. Масалан, калом, фиқҳ ва тасаввуф шулар жумласидандир. Бошланишда буларнинг маъноси бор эди, аммо уларга исм берилмаганди. Бу илмлар синфларга ажратилмаганди. Ярамас тузумда мукаммал инсонлар мавжуд бўла олгани каби, мукаммал тузумда ҳам ярамас инсонлар бўлиши мумкин. Шундай инсонлар тузумларни барбод қиладилар. Сулаймон (ас) қирол бўлишига қарамай, тарих гувоҳлик берган энг яхши пайғамбар раҳбар ҳам эди…\nЭрондаги тузумнинг бир оёғи, яъни жумҳурият оёғи чўлоқдир…\nШўро ва Демократия


Тожикистонга яна бир "номақбул шахс" олиб келинди\n27 январ 2021, Тошкент вақти: 07:01\n11 январ куни Тожикистонга экстрадиция қилинган Абдурасул Мирзоев Тожикистон президенти гвардияси собиқ бош қўмондони Ғаффор Мирзоевнинг (суратда) укасидир.\nТожикистон гвардияси собиқ қўмондони Ғаффор Мирзоевнинг укаси Абдурасул Мирзоев шу йилнинг 11 январида Араб амирликларидан Тожикистонга экстрадиция қилинди. Бу ҳақда мамлакат Ички ишлар вазирлиги масъуллари билдирдилар.\nТожикистон ички ишлар вазири Абдураҳим Қаҳҳоровнинг маълум қилишича, 2009 йил давомида бу мамлакатнинг халқаро қидирувда бўлган 98 фуқароси ватанига экстрадиция қилинган. Улар орасида Тожикистон президенти гвардияси собиқ бош қўмондони Ғаффор Мирзоевнинг укаси Абдурасул Мирзоев ҳам бор.\n- Тожикистонда қатор оғир жиноятлар содир қилган ва йиллар давомида халқаро қидирувда бўлган Абдурасул Мирзоев Араб амирлигида ҳибсга олиниб, шу йилнинг 11 январида Тожикистон ихтиёрига топширилди, деди ички ишлар вазири Қаҳҳоров.\nВазирга кўра, Абдурасул Ғаффоров экстрадициясида Интерпол Тожикистонга яқиндан ёрдам берган.\nАйтилишича, Абдурасул Мирзоев акаси Ғаффор Мирзоев содир этган жиноятларга шерикликда айбланмоқда.\nТожикистон Бош прокуратураси Ғаффор Мирзоевни одам савдоси, ноқонуний қурол-аслаҳа сақлаганлик, босқинчилик ва ўғирликда айблаганди.\nЭслатиб ўтамиз, Ғаффор Мирзоев 2004 йил айни шу жиноятларни содир этганликда гумонланиб ҳибсга олинган эди.\nДастлабки тергов чоғида Ғаффор Мирзоев давлат тўнтариш уюштириш, ўз шахсий вертолётида бир неча марта Тожикистон ва Афғонистон давлат чегараларини бузганлиги ошкор қилингани ҳам айтилган эди.\nСўнгра Тожикистон Олий судининг ёпиқ эшиклари ортида ўтган маҳкамасида ўз айбларига иқрор бўлгани айтилган собиқ қўмондон бир умрлик қамоқ жазоси олганди.\nМустақил кузатувчиларга кўра, Ғаффор Мирзоев Тожикистон президенти Имомали Раҳмоннинг энг яқин одамларидан бири бўлган ва унинг ҳукумат тепасига келиши ҳамда 1998 йил Сўғд вилоятига ҳужум уюштирган исёнчи тожик полковниги Маҳмуд Худойбердиев ва унинг армиясини мамлакатдан қувиб чиқаришда ҳам анчагина ҳисса қўшган.\nАбдурасул Мирзоев акаси Ғаффор Мирзоев қўлга олингандан сўнг Тожикистонни тарк этган эди. Шундан сўнг унга нисбатан халқаро қидирув эълон қилинганди.\n2007 йили Араб амирликлари билан Тожикистон ўртасида гумонланувчиларни экстрадиция қилиш борасида икки ёқлама ҳамкорлик шартномаси имзоланиб, 2008 йил парламентлар томонидан ратификация қилинганидан сўнг Тожикистон ҳукумати Абдурасул Мирзоевни ватанига қайтариш имкониятига эга бўлди.\nМавзу юзасидан Абдурасул Мирзоев яқинлари билан суҳбатлашиш учун қилган уринишларимиз ҳеч қандай натижа бермади. Улар ҳукумат ғашига тегишдан тийилиш мақсадида ҳам журналистлар билан гапирмасликларини айтишди.\nҒаффор Мирзоевнинг адвокати Абдуқаюм Юсупов Абдурасул Мирзоев экстрадициясидан хабарсизлигини айтди.\nТожикистон адвокатлар уюшмаси аъзоси Шуҳрат Қудратов Ғаффор Мирзоев иши сиёсий хусусиятга эгалигини ва унинг билан боғлиқ ишлар ҳар доим “топшириқ” доирасида амалга оширилиб келганини айтади.\n- Ғаффор Мирзоев сиёсат саҳнасидаги йирик фигуралардан бири эди. Шуни назарга олган ҳолда, ҳукумат одамлари уни ўзларига рақиб деб билишди ва уни сиёсат майдонидан четлатишди. Абдурасул эса катта мулк соҳиби эди. У ўз атрофида одам тўплаб ҳукуматга қарши ҳаракатлар бошлаши тахмин қилиниб келинарди. Ана шундан қўрққан ҳукумат сохта айбловлар билан бўлса ҳам уни ҳибсга олиш ва акаси сингари уни панжара ортига ташлашдан манфаатдор эди, дея мулоҳаза билдиради адвокат Шуҳрат Қудратов.\nАйрим норасмий манбаларга кўра, Ғаффор Мирзоев иши юзасидан шу кунгача Тожикистонда 270 кишига нисбатан жиноий иш очилган бўлиб, улардан 23 нафари турли муддатларга озодликдан маҳрум этилган экан.


Жисмоний шахслар томонидан хорижий валюта сотиб олиш 3 баробарга ошди – Газета.uz\nЖисмоний шахслар томонидан хорижий валюта сотиб олиш 3 баробарга ошди\n2020 йили биринчи ярмида жисмоний шахслар 2,2 млрд АҚШ долларига тенг чет эл валютасини сотган. Бу кўрсаткич ўтган йилга нисбатан 57 фоизга ошган. Шу билан бирга, жисмоний шахслар 2019 йилнинг мос даврига нисбатан 3 баробар кўпроқ чет эл валютасини сотиб олишган (2019 йили — $557 млн, 2020 йили — $1,7 млрд).\nLotinchada 15 июл 2020, 12:05 Иқтисодиёт\n2020 йили январь-июнь ойларида жисмоний шахслар томонидан жами миқдори 3,901 млрд АҚШ долларига тенг чет эл валютаси билан боғлиқ операциялар (сотиш ва сотиб олиш) амалга оширилган. Бу ҳақда Марказий банк ахборот хизмати хабар берди.\nМаълум қилинишича, ҳисобот даврида жисмоний шахслар томонидан сотилган чет эл валютаси миқдори 2,2 млрд АҚШ долларини ташкил этиб, аввалги йилнинг мос даврига нисбатан 57 фоизга ёки 797 млн долларга ошди (2019 йили — $1,399 млрд). Фақатгина апрель ойида чет эл валютасини сотиш ҳажми сезиларли даража тушиб кетганини (172 млн доллар) кўриш мумкин.\nШу билан бирга, жисмоний шахслар томонидан сотиб олинган валюта ҳажми эса 1,7 млрд долларга тенг бўлиб, ушбу кўрсаткич ўтган йилнинг мос даврига нисбатан 3 баробар ошди (2019 йилнинг мос даврида — $557 млн).\nТаъкидланишича, натижада ушбу операциялар бўйича ижобий сальдо 491 млн долларга етиб, ўтган йилнинг мос даврига нисбатан 351 млн долларга (ёки 42 фоизга) камайди.\n#чет эл валютаси


Электр энергияси учун тўловни олдиндан амалга оширганларга имтиёзлар жорий этиш таклиф қилинмоқда\n“Менинг фикрим” жамоавий мурожаатлар порталида электр энергияси учун тўловларни олдиндан тўлаган фойдаланувчиларга имтиёзлар жорий этиш ҳақида петиция эълон қилинди.\nБилдирилишича, электр энергиясидан фойдаланиш қоидаларига мувофиқ, маиший истеъмолчилар истеъмол қилган электр энергияси учун қарздор бўлганда, тўлов муддати ўтган ҳар бир кун учун тўлов суммасининг қонун ҳужжатларида белгиланган миқдорда пеня тўлайдилар.\n“Ортиқча пул тўлаб қўйган истеъмолчиларга-чи? Уларга ҳеч қандай имтиёзлар йўқ! Олдиндан ортиқча пул тўлаган истеъмолчиларга ҳам бонуслар ёки имтиёзлар тизимини жорий қилиш керак”, - деб ёзади мурожаат муаллифи.\nШу сабабли, электр энергияси учун олдиндан ортиқча тўланган суммадан келиб чиққан ҳолда, ҳар бир кун учун 0,1 фоиз миқдорда пул қўшилиб турса ёки олдиндан тўланган сумма миқдорига қараб бонуслар жорий қилинса, яхши бўлади, дейилади петицияда.\n“Масалан, ортиқча тўланган 50 минг сўмга 20 квт-бонус, 100 минг сўмга 45 квт-бонус шунга ўхшаш кабилар. Бу, ўз навбатида, корхонага ва истеъмолчиларга фойда бўлиб, электр энергияси учун истеъмолчилар томонидан олдиндан кўпроқ тўловлар тўланишига ҳамда ортиқча қарздорликнинг олди олинишига сабаб бўлади”, - деб якунланган мурожаат.\n07:42 / 14.11.2019\n16 ноябрга қадар республиканинг айрим ҳудудларида электр энергиясида вақтинча узилишлар бўлади\n08:08 / 13.11.2019\nИкки туман ва икки вилоятда электр энергиясида вақтинча узилиш бўлади


Италия, Испании, Германия, Венгрия, Словакия, Россия, Туркия каби давлатлар вакиллари иштирок этган форумда Ўзбекистонлик дизайнерларнинг ипак матолардан яратган миллий ва замонавий либослари кенг намойиш этилди. Улар хорижликларда катта қизиқиш уйғотди.\n— Ўзбекистонда ипакчилик саноати жадал ривожланмоқда, — дейди Италия ипак ассоциацияси раҳбари Стефано Витали. — Айни вақтда бир қанча Италия компаниялари “Ўзбекипаксаноат” уюшмаси билан ипак маҳсулотлари ишлаб чиқариш бўйича ўзаро ҳамкорлик қилиш ниятини билдирмоқда. Шу боис яқинда бир гуруҳ ишбилармонларимиз Ўзбекистонга ташриф буюриши режалаштирилган.\nТаъкидлаш жоизки, Ўзбекистон ипак хом ашёси ишлаб чиқаришда Хитой ва Ҳиндистондан кейинги учинчи ўринда туради. Кейинги йилларда соҳага қаратилган алоҳида эътибор туфайли ипак хом ашё ишлаб чиқариш ва уни қайта ишлаш соҳаси янада юксалди. Эндиликда тайёр маҳсулотларни экспортини ривожлантириш, айниқса, Европа бозорларини забт этиш мўлжалланмоқда.\nМазкур рукндаги бошқа мақолалар: « Ўзбекистонда илк бор қишлоқ хўжалиги ходимлари куни ва “ҳосил байрами” тадбирлари ўтказилмоқда\tАлександр Гушчин: Ўзбекистон иқтисодиёти кўп қиррали »


Бугун, 2022 йилнинг 16 майидан Сурхондарёда маҳалла раислари (оқсоқоллари) сайлови бошланди.\n721 та маҳаллада сайлов бўлиб ўтади;\n– 186 781 нафар сайловчилар иштирок этиши белгиланган;\n– 2 344 нафар номзодлар сайловда иштирок этиши белгиланган бўлиб, шундан 334 нафари (14,2%) амалдаги раислар, 2010 нафари биринчи маротаба сайловда иштирок этади.\nБугун сайловнинг дастлабки кунида вилоятдаги 62 та маҳалла раиси муқобиллик асосида сайланди. Маҳалла раислари (оқсоқоллари) сайлови белгиланган график асосида давом этади.\nАйни кунларда Олтинсой туманида ҳам сайлов жараёнлари бошлаб юборилди. Бугун, туманнинг “A.Boътаев”, “Янги қурилиш”, “Шакарқамиш” ҳамда “Бўстон” маҳалла фуқаролар йиғинларида сайлов ўтказилди.\nСайлов қонун доирасида шаффоф, очиқлик тамойиллари асосида юқори савияда ташкил этилмоқда.\nСайлов жараёнларида фуқаролар фаол иштирок этишмоқда.\nОлтинсой тумани давлат солиқ инспекциясига янги раҳбар тайинланди.\nНуриддинов Шамсиддин Рустамович бошқа ишга ўтганлиги сабабли Олтинсой тумани давлат солиқ инспекцияси бошлиғи лавозимига Боймирзаев Равшан Мирзалиевич тайинланди.\nХалқ депутатлари Олтинсой туман Кенгашининг қирқ учинчи сессияси бўлиб ўтди.\nБугун, 15 апрель куни Олтинсой туман ҳокимлигининг мажлислар залида халқ депутатлари туман Кенгашининг қирқ учинчи сессияси бўлиб ўтди. Уни Олтинсой туман ҳокими, халқ депутатлари туман Кенгаши раиси Алишер Джумаев бошқариб борди. Сессияда дастлаб Ўзбекистон “Миллий тикланиш” демократик партияси Марказий бошқарув Кенгашининг Олтинсой тумани ҳокими, Халқ депутатлари туман Кенгаши раиси Алишер Джумаевга йўллаган “Ташаккурнома”си партиянинг туман Кенгаши раиси Ҳ.Товашаров томонидан тантанали тарзда топширилди.\nБарчаси: 48 та


Сўнгги кунларда тўй маросими ва никоҳ масалалари юзасидан жиддий мунозаралар, қизғин баҳслар олиб борилмоқда. Табиийки, ҳар бир тараф ўзининг эркин фикри ва далилларини келтириб, сўзларининг ҳақиқатга мос эканини даъво қилади. Ана шундай ижтимоий масалалардан бири бу никоҳ ёшининг белгиланишига бориб тақалади. Ўзбекистон Республикаси Оила кодексининг 15-моддасида эса шундай дейилган: «Никоҳ ёши эркаклар учун 18 ёш, аёллар учун 17 ёш этиб белгиланади. Узрли сабаблар бўлганида, алоҳида ҳолларда никоҳга киришни хоҳловчиларнинг илтимосига кўра никоҳ давлат рўйхатидан ўтказиладиган жойдаги туман, шаҳар ҳокими никоҳ ёшини кўпи билан бир йилга камайтириши мумкин».\n«Никоҳ ёшини белгилашда ҳар бир давлат ўз миллий шарт-шароити, ҳудудий ўзига хослиги, аҳолининг никоҳга муносабати ва репродуктив ҳолатидан келиб чиқиб, ижтимоий-иқтисодий тараққиёт, тарихий-миллий анъаналарига мувофиқ равишда иш юритади ҳамда бу қонун ва қонуности ҳужжатларида ўзининг ҳуқуқий аксини топади. Аксарият давлатларда никоҳ ёшини йигит ва қиз учун бир хил этиб белгилаш мақсадга мувофиқ, деб ҳисобланар экан», — дейди бу борада халқаро тажрибани ўрганган олима, психология фанлари доктори Васила Каримова.\nШунингдек, яна бир бошқа ҳужжатда «Бола ҳуқуқларининг кафолатлари тўғрисида»ги қонун ҳужжатининг 3-моддасида таъкидланганидек, 18 ёшга тўлгунга қадар бўлган шахсларнинг барчаси бола ҳисобланади. Маълум бўладики, миллий қонунчилигимизнинг ўзида белгиланган нормалар қизлар орасида тез-тез кузатиладиган мажбурий, эрта ва келишилган никоҳларнинг асл келиб чиқиши омилига ишора қилади.\nБелгиланган тартиблар, қизларнинг турмушга чиқишдаги энг минимал ёш чегараси Хотин-қизлар қўмитасининг аёл ва қизларни ижтимоий ҳимоя қилиш борасидаги барча талабларини қондирадими?\n«Кун.уз» мухбири шундай савол билан қўмита мутасадди вакилига юзланди.\n«Албатта, Хотин-қизлар қўмитаси бу масалага жиддий эътибор қаратади ҳамда белгиланган нормадан қаноатланмайди, биз никоҳ ёшининг ўн етти ёш этиб белгиланишига қаршимиз. Бундан аввал никоҳ ҳолати қайд этишга монелик қилувчи вазият мавжуд эди, яъни мажбурий 12 йиллик таълим тизимини назарда тутмоқдаман. Эндиликда таълим тизимида жорий қилинган 11 йиллик мактаб таълим тизими мантиқан никоҳ ҳолатини қайд этишга тўсқинлик қилмайди. Шундай экан, Хотин-қизлар қўмитаси вакиллари Олий Мажлис Қонунучилик палатасида қизларнинг никоҳ ёшини ошириш масаласини кўриб чиқиш ташаббуси билан чиқмоқда», - дейди Қўмита ахборот хизмати раҳбари Нилуфар Аббосхонова.\nҚизлар орасида кузатилаётган эрта никоҳ ҳолатининг пайдо бўлишига қонунан рухсат бериш ёки унинг ёш чегарасини ошириб, қатъий қилиб белгилаш бўйича амалий чоралар кўрилмаган, мутасаддининг сўзларига кўра, айни дамда ушбу ташаббус юзасидан қонун лойиҳасини тузиб чиқиш устида ишлар олиб борилмоқда.\nОила кодекси никоҳ ёши


Ўсмирлар ўртасидаги турнирда россиялик футболчилар норвегиялик рақибларини дўппослади\n18:42 / 04.08.2016\nРоссиянинг Старополь шаҳридаги "Космос" жамоаси 10 ёшдан 19 ёшгача тоифалардаги жамоалар иштирокидаги Norway Cup турниридан четлатилди. Бунга турнир ўйинларидан бирида келиб чиққан жанжал сабаб бўлди.\nРоссияликлар норвегиялик рақибларини калтаклашган. Россияликлар жамоасига 0:3 ҳисобидаги техник мағлубият ёзилган. Бундан ташқари "Космос" жамоасига 2000 крона (15 минг рубль — таҳр.) миқдорида жарима қўлланган, шунингдек бу жамоа келгусида Норвегиядаги турнирларда иштирок этмаслиги белгилаб қўйилган.\nНорвегияликлар жамоаси мураббийи Тронда Лервикнинг сўзларига кўра, "Космос" дарвозабони майдондан четлатилгач, россиялик футболчилар рақибга ташланишган. Жанжал туфайли ўйин ҳаками ўйинни давом эттира олмаган. Лервик шогирдларини рақиблардан ажратиб, майдондан олиб чиқиб кетган ва полицияни чақиришга мажбур бўлган.


Баъзи давлат идораларига мурожаат билан борганда, асосли-асоссиз «мумкин эмас» иборасини қўллашади, бу «мумкин эмас»нинг сабаби, асоси кўрсатилмайди, деб ёзмоқда «Оила даврасида» мухбири Шерали Отабоев.\n«Қайси ташкилотга эшик қоқиб бормайлик, «мумкин эмас» деган иборани эшитиш остонадан бошланади. «Кириш мумкин эмас». Халққа хизмат қилиши керак бўлган ташкилотнинг олдига қўйилган қўриқчи халқнинг ўзини «кириш мумкин эмас» деган ибора билан ортга қайтаради. Сабабини суриштирсангиз, «билмаймиз, юқорининг топшириғи», дея оғзингизга уради.\nБир амаллаб ичкарига киришга муваффақ бўласиз. Аммо ичкарида ҳам яна ўша гап: «мумкин эмас». Бу иборани бот-бот такрорлаётган мулозим нега мумкин эмаслигини ўзи ҳам билмайди. Қабулдаги инсоннинг саволларига берадиган 80 фоиз жавоби ҳам «мумкин эмас» бўлади. Сабабини сўрасангиз, жавобнинг ўзи йўқ.\nБу навбатчи гап қаршимизда ҳар куни пайдо бўлиши шу даражада одатий ҳолга айланганки, мумкин эмас экан, деб кетаверишга одатланиб бўлганмиз. Аслида эса «мумкин эмас» деган ибора қонунга зид бўлган ҳаракатга нисбатан ишлатилиши керак.\nҲар куни, ҳар соатда, ҳар дақиқада, ҳар жойда айтилаётган мана шу биргина «мумкин эмас» деган рад жавобининг сабабини қонуний асослаб беришини ҳар бир масъул шахсга мажбурият қилиб қўйиш керак.\nУшбу «сеҳрли» сўзни айтдими, унинг сабабини ҳам айтсин, агар қўлидан келса. Улар ўзининг илмсизлиги ва хатосини биргина «мумкин эмас» деган навбатчи ибора билан яширишларига имкон бермаслигимиз лозим.\nҲаётий тажрибага асосланиб, ҳисоб-китоб қилиб кўрсангиз, қайда коррупция илдиз отган бўлса, шу жойда мана шу «сеҳрли сўз» кўп ва хўп ишлатилади. «Мумкин эмас» қайдадир кўп ишлатиляптими, демак, шу жойда қандайдир ғирромликлар авж олган.\nОзгина жиддийроқ ташкилотга киришингиз билан ичкаридаги махсус одамлар «тасвирга тушириш мумкин эмас», «телефон олиб кириш мумкин эмас» ва ҳоказо талабларни олдингизга қалаштириб қўйишади. Сабабини сўрасангиз, яна ўша гап, «айтиш мумкин эмас». Эътибор қилсангиз, бундай ташкилотларга ишга олинадиган ходимларнинг чеҳралари ҳам оғизларидан чиқадиган жавобларига хос ва мос.\nБир замонлар жамоат жойларида фақат «чекиш мумкин эмас» деган ёзувни кўрар эдик. Ана шу тақиқ белгисидан ўрнак олиб ўзбек тилидаги ҳар бир феъл билан бирга «мумкин эмас» иборасини ишлатишни ўрганиб олдик. Мисол учун, кириш, чиқиш, тасвирга олиш, гапириш, сўраш, эшитиш, билиш, яшаш, ўлиш каби сўзлардан кейин «мумкин эмас» деган гапни қўйсак, ҳар қандай мураккаб саволнинг ҳам жавоби нақд бўлиб қолади.\nОддийгина шу гапга шунча хархашами, дейдиганлар ҳам топилиб қолар. Эътироз билдириш мумкин эмас, дея олмайман. Чунки менда бу иборани айтишга ваколат йўқ. Ваҳоланки, зарурат ҳам йўқ.\nЭътибор берсангиз, тақиқ белгисини билдирувчи бу гап биргина жараёнда ишлатилмайди: «пора бериш мумкин эмас» . Муаммолар гирдобида бирон бир ташкилотга зарур иш билан борсак, негадир шу гапни ҳеч эшитмаймиз. Аслида эса, айни биз интиқ бўлиб кутганимиз шу бўлади.\nИслоҳотлар даврида бу «сеҳрли» иборани ишлатиш анча камайганини сезиш қийин эмас. Ҳозир мана шу мавзуни оммага олиб чиқяпманми, демак, тақиқни билдирувчи бу мавҳум гап аниқ камайган. Акс ҳолда, бу мавзуда сўз юритишим мумкин эмасди...» — деб ёзади мухбир мақоласида.\nТарозибонликка ишга жойлаб қўйиш учун 80 минг доллар сўраган шахс қўлга олинди\nДавлат идоралари ва ташкилотларида ходимларни дам олиш кунлари ишга жалб қилишга барҳам берилади\nБош прокуратура: 12 минг доллар пора сўраган судьяга нисбатан жиноят иши қўзғатилди\nМаҳалла фуқаролари йиғини раиси пора билан қўлга тушди


“Сўғдиёна” янги футболчиларнинг тақдимот маросимини ўтказди – "Сўғдиёна" футбол клуби расмий сайти\n“Сўғдиёна” янги футболчиларнинг тақдимот маросимини ўтказди\nБарча жамоалар сингари янги мавсум олдидан “Сўғдиёна” янги футболчиларни кенг оммага таништирди. Бугун соат 9:30 да “Сўғдиёна” стадионининг холлида “ Сўғдиёна” жамоасининг янги футболчиларининг таништирув маросими бўлиб ўтди. Унда Жиззах вилоят ҳокимлиги вакиллари, вилоят футбол федерация раҳбарлари ,клуб ҳодимлари, “Сўғдиёна” аёллар,футзал жамоалари ва ОАВ вакиллари иштирок этдилар.\nДаставвал ,тадбирни Жиззах вилоят ҳокимининг ўринбосари Тўхтамишев Ботир очиб берди. У ўз сўзида вилоятимизда спортга бўлаётган эътибор,вилоятимиз спортчилари бугунги кунда эришаётган ютуқлари ҳақида гапириб ўтди. Шундан сўнг,вилоятимиз бош жамоаси “Сўғдиёна”,аёллар ва футзал жамоаларига янги мавсум олдидан омад тилади. Суперлигада жамоамиз фақат ғалаба учун курашиши ва жиззахлик муҳлисларни хурсанд қилишиши кераклиги таъкидланди.\nШундан сўнг, Жиззах вилоятида футболни оммалаштириш уни ривожлантириш юзасидан Жиззах вилоят футбол федерациясининг биринчи вице президенти Анвар Мусулманов сўз олди. У ўз сўзида “Сўғдиёна” футзал жамоасини илк соврин билан табриклаб, йил давомидаги режалар ва мақсадлар ҳақида гапириб ўтди. “Сўғдиёна” нинг бу мавсумдаги мақсади кучли олтиликка кириш учун курашаш эканлиги таъкидланди.\nТадбир давомида “Сўғдиёна” ўз логотипини тақдим этди. Янгиликлар сари олға интилиб бораётган клубимиз бу йилги мавсумдан эътиборан янги логотипига эга бўлди. Унда асосий планда турувчи бўри акс эттирилган. Тарихдан «Яшил бўри» номи билан танилган жамоамиз ўз тарихий номини тиклади. Логотипда Жиззах вилоятининг тоғли ҳудудлари тасвирланган. Яшил ранг табиатни, оқ ранг эса поклик, тинчлик ва мусаффоликни англатади. Умид қиламизки ушбу янги лoготип жамоамизнинг зафарли юришида омадли бўлади!\nЖамоамиз билан Тошкентда мавсумга тайёргарликни олиб бордик. Тўғри бошида қийин бўлди лекин биз тўхтаб қолмадик. Селекция ишларини давом эттириб жамоага янги футболчиларни саралаб олдик. Баландпарвоз гапларни айтмайман. Лекин бир нарсани ишонч билан айтишим мумкинки, “Сўғдиёна”нинг бой тарихини тиклашга ва рахбарлар қўйган вазифа яъни кучли олтиликка кириш учун курашамиз. Рақобатбардош ва чиройли,мухлисларбоб футболни намойиш этишга жамоа ва мураббийлар штаби номидан сўз бераман. Мавсумнинг илк турида сафарда “Пахтакор” га қарши баҳс олиб борамиз. Унда ҳам фақат ғалаба учун курашиб, жиззахлик муҳлисларни хурсанд қилишга ҳаракат қиламиз- деди “Сўғдиёна” жамоаси бош мураббийи Александ Мочинов\nШундан сўнг, жамоанинг тажрибали футболчиси Дилмурод Каримов сўз олди.\n-Биз ҳаммамиз бир оила бўлиб фақат ғалаба учун курашамиз. Ҳар бир ўйинда майдонда боримизни бериб муҳлисларни хурсанд қилишга ҳаракат қиламиз. Яратилган шароитлар учун вилоят ва клуб рахбарларига миннатдорчилик билдирамиз. Янги мавсум бошланиши билан барчани табриклайман ва шу ўринда “Сўғдиёна” аёллар ва футзал жамоаларига ҳам омад тилайман-деди Дилмурод Каримов.\nТадбирнинг асосий қисмида эса жамоага келган янги футболчиларга футболкалар топширилди. Улар:\nАмплуаси : дарвозабон\nФутболка рақами: 23\nАмплуаси : ҳимоячи\nФутболка рақами: 5\nФутболка рақами: 7\nФутболка рақами :15\nФутболка рақами: 33\nФутболка рақами :26\nАмплуаси :ярим ҳимоячи\nФутболка рақами: 6\nФутболка рақами :8\nАмплуаси :ярим химоячи\nФутболка рақами :9\nФутболка рақами :19\nФутболка рақами: 31\nФутболка рақами :20\nФутболка рақами :10\nФутболка рақами: 85\nФутболка рақами: 99\nТанишинг «Сўғдиёна» – 2018!!!!!!!!!\nPrevious ArticleДилмурод Каримов: “Сўғдиёна” билан бир оила бўлиб фақат олға интиламиз!\nNext Article“Сўғдиёна” нинг Суперлига ва ёшлар лигаси учун талабномаси\n2 Replies to ““Сўғдиёна” янги футболчиларнинг тақдимот маросимини ўтказди”\nFevral 28, 2018 at 7:01 pm\nsug`diyonaga faqat omad\nFevral 28, 2018 at 7:03 pm\ng`alaba doimo yor bo`lsin


Шубҳа-гумонлар тасдиғини топмади – Абдукарим Мирзаев иши бўйича хабар берилди | Qalampir.uz\nШубҳа-гумонлар тасдиғини топмади – Абдукарим Мирзаев иши бўйича хабар берилди\nЖамият\t19 Декабрь 2020 15:07 17316\nЎзбекистонлик журналист Абдукарим Мирзаев Туркияда қамоққа олинди\nАввалроқ, таниқли журналист, Туркиянинг Кастамону университети Коммуникациялар факультети журналистика бўлими магистранти Абдукарим Мирзаев жорий йилнинг 11 декабрь куни турк полицияси томонидан қўлга олингани ҳақида хабар берган эдик. Журналиснинг Instagram’даги расмий саҳифасида бўлаётган воқеалар бўйича мурожаат пайдо бўлди.\nМурожаат Абдукарим Мирзаевнинг ижтимоий тармоқлардаги саҳифалари администратори томонидан ёзилган. Унда қайд этилишича, журналистга нисбатан илгари сурилган барча шубҳа-гумонлар ўз тасдиғини топмаган, бироқ депортация қилиш тўғрисида қарор қабул қилинган.\n“Устозимиз Абдукарим Мирзаевнинг Туркия полицияси томонидан ушлангани ҳақида хабар топган бўлсангиз керак. Биз бу бир тушунмовчилик, тез орада устозимизнинг айбсизлиги аниқланиб, қўйиб юборишади, деган ўй билан бу ҳақда оммага эълон қилмаган эдик.\nҲақиқатан ҳам устозимизга нисбатан илгари сурилган барча шубҳа-гумонлар ўз тасдиғини топмади, бироқ депортация қилиш тўғрисида қарор қабул қилинди. Айни вақтда Абдукарим Мирзаевни депортация қилиш тўғрисидаги қарорни бекор қилиш ва қўйиб юборилиши бўйича тегишли чоралар кўрилаяпти”, дейилади мурожаатда.\nШунингдек, мурожаатда Абдукарим Мирзаев иши бўйича турли миш-миш ва асоссиз хабарларни тарқатаётганларга ишонмаслик сўралган.\n“Сизлардан устозимизнинг ҳаққига дуо қилишни ва “очко” ишлаш учун турли миш-миш ва асоссиз хабарларни тарқатаётганларга ишонмасликни илтимос қилиб қоламиз”, дейилади мурожаатда.\nЭслатиб ўтамиз, аввалроқ Абдукарим Мирзаев билан боғлиқ ҳолатга аниқлик киритиш, унинг қўлга олинишида Ўзбекистон томонидан расмий сўров бўлган ёки бўлмаганини билиш учун QALAMPIR.UZ Бош прокуратура ва Ташқи ишлар вазирлиги билан боғланди.\nБош прокуратура Матбуот котиби Ҳаёт Шамсутдиновнинг маълум қилишича, Ўзбекистон томони Мирзаевнинг қўлга олиниши бўйича сўров бермаган. Мамлакатда унга нисбатан ҳеч қандай жиноят иши ҳам очилмаган.\n“Бош прокуратурада Мирзаев Абдукаримга нисбатан жиноят иши мавжуд эмас. Қидирув ҳам эълон қилинмаган”, деди Шамсутдинов QALAMPIR.UZ билан суҳбатда.\nТИВ эса ҳозирда ишни ўрганаётганини ва тез орада расмий баёнот билдирилишини таъкидлаган.\nМаълумот учун, Абдукарим Мирзаев журналист, кинорежиссёр ва блогер. У 2010 йилда Қирғизистонда юз берган воқеаларни ёритиб берган “Дардга даво истаб” фильми билан машҳур бўлган. У журналистик фаолияти давомида “Пойтахт”, “Замин” радиолари, “Ёшлар” телерадиоканалида ишлаган. Сўнгги вақтларда у YouTuebe`даги диний, фалсафий ва ижтимоий чиқишлари билан яхши танилганди.\n23 Январь 11:45 39665\n24 Январь 21:32 38447\n24 Январь 13:55 29377\n24 Январь 14:11 26754\n25 Январь 09:19 25454


Жинсий тарбияни қачон бошлаган маъқул? • NeMolchi.uz\nBosh sahifa Jabrlanganlarga maslahat Жинсий тарбияни қачон бошлаган маъқул?\nЖинсий тарбияни қачон бошлаган маъқул?\nЖинсий тарбия сўзлар, ҳаракатлар, ўзаро муносабат орқали амалга ошадиган жараён. Бу иш ота-она, энага, мураббий ёки ўқитувчига ишониб топширилади. Афсуски, кўп оилаларда фарзандларга жинсий тарбия бериш уят ҳисобланади. Катталар болаларни иложи борича бу каби мавзулардан ҳимоя қилишади. Жинсий тарбия ҳақида гап очган кам сонли инсонларнинг эса овози ўчирилади. Аслида болага жинсий тарбия бериш керакми? Тананинг тузилиши, жинсий етуклик, ҳомиладор бўлиш, фарзанд кўриш каби масалаларни қайси ёшдан бошлаб муҳокама қилиш лозим? Агар болангиз Интернетдаги бузуқ маълумотларни ўқишини ёки тенгдошидан аҳлоқсиз воқеаларни эшитишини истамасангиз, жинсий тарбияни ўз қўлингизга олинг.\n0 -2 ЁШ. Бу ёшда бола учун ота-онаси билан ўзаро мулоқот муҳим. Чақалоқда катталарга нисбатан ишонч туйғуси шаклланади ва албатта, у дадаси ва онаси ўртасидаги фарқни англай бошлайди, яъни аёл ва эркак орасидаги фарқни. Боланинг барча аъзоларини ўз номи билан атанг. Қолаверса, агар у сиз билан қучоқлашишни истамаса, бунга мажбурламанг. Чўмилтираётган ёки тагликларини алмаштираётган вақтда, яланғоч юриш яхши эмаслигини тушунтиринг.\n2-5 ЁШ. Болага фарзанд она қорнида ривожланишини айтиш мумкин. Бу ёшда кичкинтойлар ўз аъзоларига қизиқа бошлайди. Қолаверса, уларга қарама-қарши жинс вакилининг интим аъзолари ҳам қизиқ бўлиши мумкин. Ёки катталар кийим алмаштирганда, кузатишни яхши кўришади. Унутманг, бу ёшда ҳам уларда яланғоч юриш борасида уялиш ҳисси ҳали тўлиқ шаклланмаган бўлади. Огоҳ бўлинг, агар бола катталар орасидаги интим муносабатлар ҳақида гапирса, уятли сўзларни кўп ишлатса, буни эътиборсиз қолдирманг. Фарзандингиз чўмилаётганда ёки кийим алмаштираётганда, унга бундай аҳволда бировга кўриниш уят эканлигини тушунтиринг. Агар болангиз сиздан ҳам уялса, унинг бу истагини ҳурмат қилинг. Интим аъзолар барчада бўлишини ва бу ҳар кимнинг ўз шахсий ҳудуди эканлигини сўзлаб беринг.\n5–8 ЁШ. Болалар эркак ва аёл ўртасидаги ҳар томонлама фарқни тушуниб қолади. Аёл туғишини, ота-оналар фарзандли бўлишини жуда яхши англайди. Бу ёшда ўғил бола ва қиз болалар орасида бир-бирини ёқтириш ҳислари пайдо бўлиши мумкин ва бу табиий. Унга тенгдошлари билан дўстлашиш яхши эканлигини, аммо ҳамма бир-бирини ҳурмат қилиши кераклигини уқтиринг.\n9–13 ЁШ. Бу давр энг ноқулай саволлар ва вазиятлар даври ҳисобланади. Бола жинсий етуклик сари қадам ташлайди ва унда жисмоний ўзгаришлар сезилади. Қизларнинг дугоналари билан, ўғил болаларнинг дўстлари билан вақт ўтказишига эътибор беринг. Уларнинг суҳбатлари нима ҳақда бўляпти. Ҳозир бу ёшдаги болалар ижтимоий тармоқлар орқали ўзаро суҳбат қуришни яхши кўради. Ота-оналар вақти-вақти билан ана шу ёзишмаларга назар ташлаб туриши керак. Мабодо фарзандингиз тақиқланган видеоларни томоша қилишини сезиб қолсангиз, уни уришиб ёки уриб юрманг. Фожиа ясаб, вазиятни чуқурлаштирманг. Яхшиси унга бундай денг: “Ҳали ҳаммасига улгурасан, болам. Ҳозир айни илм оладиган вақтинг, ҳунар ўрган. Интернетдаги видеолар аҳлоқсиз инсонларнинг иши. Уларнинг сен учун мутлақо фойдаси йўқ. Бундай тасвирларни ҳатто биз катталар томоша қилишдан уяламиз”. Шундай қилиб унда виждонини уйғотсангиз, бола бу ҳақда жиддий ўйланиб қолади. Энг қийин вазият, агар болангиз сиз билан бу ҳақда умуманг гаплашишни истамаса. Бу ҳолда ҳам босиқлик билан унга дўст эканлигингизни исботланг. Она қизига жинсий аъзоларидаги ўзгаришлар ҳақида гапириб берсин. Ота эса ўғлига. Энг муҳими, фарзанд ўзининг шахсий ҳудуди дахлсиз эканлигини ва истаган одам унга тегиниши мумкин эмаслигини тушуниб етиши зарур.\n14-18 ЁШ. Қиз болага ҳайз, овуляция, ҳомиладорлик, туғиш жараёни ҳақида тушунтириш мумкин. Ўғил болалар билан суҳбатда эса танасидаги ўзгаришлардан ташқари, жинсий йўл билан юқадиган касалликларни ҳам тилга олса бўлади. Унутманг, агар боланинг қизиқишига муносиб жавоб бермасангиз ёки унинг саволларини рад этсангиз, у ҳақиқатни четдан излай бошлайди ва нотўғри маълумот олади. Интим мавзуларда гаплашиш ота ва ўғил, она ва қизни бир-бирига яна-да яқинлаштиради, фарзандларнинг ота-онага бўлган ишончини орттиради. Аксинча, фарзандингиздан жинсий ҳаётни қанчалик яширсангиз, унинг қизиқиши шунчалик ортиб бораверади. Шундай экан, болангиз билан гаплашишни ўрганинг.


03.07.2018 10:35 0 7638\nЖомбойлик ака-ука Шуҳратжон ва Шоҳжаҳон Маматов Мадриднинг «Реал» клуби қошидаги халқаро спорт мактабига таклиф этилди. Бу ҳақда ЎзА хабар бермоқда.\nХабарда айтилишича, Жомбой туманидаги Ўртабўз маҳалласида истиқомат қилувчи ака-ука футболчилар бир неча йиллардан бери тумандаги болалар ва ўсмирлар спорт мактабида футбол билан шуғулланишади. Уларга футбол сирини меҳнат фахрийси Иван Кострикин ўргатмоқда. Жамоа яқинда Болгарияда ўтказилган ўсмирлар ўртасидаги мусобақада ўз маҳоратларини намойиш этишди.\n– Қувонарлиси, халқаро мусобақада иштирок этган «Реал Мадрид» футбол клуби мутахассислари жамоамизга алоҳида эътибор қаратишди, – дейди мураббий И.Кострикин. – Айниқса, Шуҳратжон ва Шоҳжаҳоннинг ўзига хос ўйин услуби эътироф этилди. Мусобақа якунида бу икки ёш спортчиларимиз «Реал Мадрид» футбол клуби қошидаги халқаро спорт мактабида ўқишга таклиф қилинди. Айни кунларда уларнинг сафар ҳужжатлари тайёрланмоқда.\nРеал Мадрид академияси Жомбойлик ака-ука Шуҳратжон ва Шоҳжаҳон Маматов